
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1854 

11 Δεκεμβρίου 2003 


ΑΠΟΦΑΣΕΙ Σ 

Αριθ. 42948 

Πλήρωση θέσεων του Δημόσιου Τομέα. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις: (αα) της παρ. 2 του άρθρου 17 του Ν. 
2190/1994, όπως αυτή συμπληρώθηκε με την παρ. 5 του 
άρθρου 2 του Ν. 2527/1997 και με την παρ. 3 του άρθρου 
3τουΝ. 2839/2000, (αβ)τιςπαρ.2και3τουάρθρου 18του 
Ν. 2190/1994, όπως αυτό αντικαταστάθηκε με το άρθρο 3 
του Ν. 2527/1997. 

β. Τις λοιπές διατάξεις του Ν. 2190/1994, όπως ισχύει 

γ. Την 23/2003 πρόταση της Ολομέλειας του Α.Σ.Ε.Π., 
καθώς και την εμπεριεχόμενη ταυτάριθμη γνώμη αυτής 
(ως προς το θέμα της εξέτασης ατόμων με έλλειψη φυσι¬ 
κών σωματικών δεξιοτήτων). 

δ. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

1. Εγκρίνουμε την πρόταση, καθώς και την γνώμη της 
Ολομέλειας του Α.Σ.Ε.Π. που έχουν ως εξής: 

«ΠΛΗΡΩΣΗ ΘΕΣΕΩΝ ΤΟΥ ΔΗΜΟΣΙΟΥ ΤΟΜΕΑ 

ΚΕΦΑΛΑΙΟ Α' 

Γ ενικές διατάξεις 

Άρθρο 1 

Βασικές αρχές 

Οι διαδικασίες πλήρωσης θέσεων των φορέων του δη¬ 
μόσιου τομέα σύμφωνα με τις διατάξεις του Ν. 2190/1994, 
οφείλουν να διασφαλίζουν τις αρχές της ίσης ευκαιρίας 
συμμετοχής, της αντικειμενικότητας, της αξιοκρατίας, 
της δημοσιότητας και της διαφάνειας. 

Άρθρο 2 

Τρόποι πλήρωσης θέσεων 

Η πλήρωση των θέσεων γίνεται: 

α) Με γραπτό διαγωνισμό ή β) με σειρά προτεραιότητας 
βάσει αντικειμενικών κριτηρίων ή γ) με επιλογή βάσει ου¬ 
σιαστικής εκτίμησης των προσόντων των υποψηφίων, 


σύμφωνα με τα άρθρα 15,18 και 19 του Ν. 2190/1994 αντι- 
στοίχως. 

Άρθρο 3 

Προκήρυξη πλήρωσης θέσεων 

1. Η πλήρωση των θέσεων προκηρύσσεται από το ΑΣΕΠ 
σύμφωνα με τις διατάξειςτου Ν. 2190/1994 και τον Κανο¬ 
νισμό Λειτουργίας του, ύστερα από αίτημα του οικείου 
φορέα που πληροί τις προϋποθέσεις των παρ. 1 και 3 του 
άρθρου Ιθτου Ν. 2190/1994. 

2. Η προκήρυξη πλήρωσης θέσεων μπορεί να γίνεται α) 
ανά φορέα, β) ανά κλάδο ή ειδικότητα για την οποία απαι¬ 
τούνται τα ίδια βασικά προσόντα διορισμού ανεξάρτητα 
από φορέα, γ) ανά ομάδα νομικών προσώπων, δ) για πε¬ 
ρισσότερους φορείς και κλάδους ή ειδικότητες ή ε) σύμ¬ 
φωνα με όσα τυχόν ορίζονται στην απόφαση έγκρισης 
πλήρωσης των θέσεων. 

3. Η προκήρυξη περιλαμβάνει: 

α. Τοντρόπο πλήρωσης των θέσεων. 

β. Τον αριθμό των προς πλήρωση θέσεων κατά κατηγο¬ 
ρίες, κλάδους ή ειδικότητες και κατά φορέα (υπηρεσία ή 
νομικό πρόσωπο). 

γ. Την κατανομή των θέσεων κατά νομαρχία ή επαρχείο 
και με ειδικότερη αναφορά των θέσεων σε παραμεθόρι¬ 
ους νομούς ή σε παραμεθόριες περιοχές νομών ή σε νη¬ 
σιά για τα οποία ισχύει το πλεονέκτημα της εντοπιότητας. 

δ. Τα γενικά και ειδικά προσόντα διορισμού ή πρόσλη¬ 
ψης. 

ε. Τα απαιτούμενα δικαιολογητικά και τον χρόνο υποβο¬ 
λής τους. 

στ. Την προθεσμία υποβολής των αιτήσεων των υποψη¬ 
φίων, τον τρόπο υποβολής αυτών και την υπηρεσία στην 
οποία υποβάλλονται. Η προθεσμία υποβολής των αιτήσε¬ 
ων δεν μπορεί να αρχίσει πριν την πάροδο δεκαπέντε (15) 
ημερών από τη δημοσίευση της προκήρυξης στην Εφη¬ 
μερίδα της Κυβερνήσεως. 

ζ. την εξεταστέα ύλη και την τυχόν υποβολή των υπο¬ 
ψηφίων στην ειδική εξέταση της παρ. 3 του άρθρου 15 του 
Ν. 2190/1994, όταν η πλήρωση των θέσεων γίνεται με γρα¬ 
πτό διαγωνισμό, καθώς και τον τόπο διενέργειας του δια¬ 
γωνισμού. Ο χρόνος διενέργειας του διαγωνισμού μπορεί 
να ορίζεται με την προκήρυξη ή να καθορίζεται σε μετα¬ 
γενέστερο χρόνο από το Α.Σ.Ε.Π., σύμφωνα με το άρθρο 
6 της παρούσας απόφασης και πρέπει να απέχει σαράντα 
























25198 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(40) τουλάχιστον ημέρες από τη δημοσίευση της προκή¬ 
ρυξης στην Εφημερίδα της Κυβερνήσεως. 

η. Την τυχόν υποβολή των υποψηφίων σε ειδική εξέτα¬ 
ση βάσειτηςπαρ. 3του άρθρου 18του Ν. 2190/1994, όταν 
η πλήρωση των θέσεων γίνεται με σειρά προτεραιότητας. 

θ. Το δικαίωμα ασκήσεως ένστασης από τους υποψηφί¬ 
ους και τον τρόπο υποβολής της. 

ι. Κάθε άλλο στοιχείο ή πληροφορία που διευκολύνει 
όσους επιθυμούν να συμμετάσχουν στη διαδικασία πλή¬ 
ρωσης των θέσεων που προκηρύσσονται. 

4. Ότανεκδοθείη προβλεπόμενη απότηνπαρ. 1 του άρ¬ 
θρου 10 του Ν. 3051/2002 απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης, που θα 
καθορίσει τα πάγια μέρη του περιεχομένου των προκη¬ 
ρύξεων, κάθε προκήρυξη θα παραπέμπει στην απόφαση 
αυτή για τα στοιχεία και τις πληροφορίες που περιλαμβά¬ 
νονται σ’ αυτήν. 

Άρθρο 4 

Δημοσίευση της προκήρυξης 

1. Η προκήρυξη πλήρωσης θέσεων δημοσιεύεται στην 
Εφημερίδα της Κυβερνήσεως (Τεύχος Προκηρύξεων 
ΑΣΕΠ) με φροντίδα του ΑΣΕΠ. 

2. Ανακοίνωση της έκδοσης της προκήρυξης, που περι¬ 
λαμβάνει τον αριθμό των προκηρυσσόμενων θέσεων κα¬ 
τά κατηγορία και κλάδο ή ειδικότητα, δημοσιεύεται υπο- 
χρεωτικώς σε δύο ημερήσιες εφημερίδες των Αθηνών για 
όλη την επικράτεια και σε μία τοπική της έδρας του νομού, 
ημερήσια ή εβδομαδιαία, εφόσον εκδίδεται. Η ανακοίνω¬ 
ση που δημοσιεύεται στον τοπικό τύπο περιλαμβάνει τον 
αριθμό των θέσεων κατά κατηγορία και κλάδο ή ειδικότη¬ 
τα που προκηρύσσονται στην περιφέρεια της οικείας νο- 
μαρχίας. 

3. Ανακοίνωση επίσης της έκδοσης της προκήρυξης με¬ 
ταδίδεται υποχρεωτικώς από τα κρατικά ραδιοτηλεοπτι¬ 
κά μέσα. 

4. Για ευρύτερη κατά το δυνατόν δημοσιότητα, η προ¬ 
κήρυξη ή περίληψη αυτής καταχωρίζεται και στον ηλε¬ 
κτρονικό τόπο του Α.Σ.Ε.Π. στο διαδίκτυο. 

5. Κάθε ενδιαφερόμενος δικαιούται να λάβει δωρεάν σε 
φωτοτυπημένο αντίγραφο το πλήρες περιεχόμενο της 
προκήρυξης από το Εθνικό Τυπογραφείο ή από το Γρα¬ 
φείο Διάθεσης Τευχών της Εφημερίδας της Κυβερνήσε¬ 
ως όλων των νομαρχιακών αυτοδιοικήσεων ή, όπου δεν 
λειτουργεί τέτοιο γραφείο, από τους υπολόγους διαχει¬ 
ριστές στην έδρα της οικείας νομαρχιακής αυτοδιοίκη¬ 
σης ή επαρχείου, οι οποίοι ορίζονται για τον σκοπό αυτόν 
από τον Γ ενικό Γ ραμματέα της οικείας Περιφέρειας. 

Άρθρο 5 

Αιτήσεις υποψηφίων 

1. Οι αιτήσεις συμμετοχής των υποψηφίων σε διαδικα¬ 
σία πλήρωσης θέσεων είναι έντυπες ή και σε ηλεκτρονική 
μορφή. Το έντυπο των αιτήσεων ή η ηλεκτρονική μορφή 
αυτών καθορίζεται από το Α.Σ.Ε.Π., αναλόγως της κατη¬ 
γορίας των προς πλήρωση θέσεων (ΠΕ, ΤΕ, ΔΕ, ΥΕ) και 
του τρόπου πλήρωσης αυτών (γραπτός διαγωνισμός, σει¬ 
ρά προτεραιότητας, επιλογή). Στην προκήρυξη ορίζεται 
πάντοτε το συγκεκριμένο έντυπο αίτησης που θα χρησι¬ 
μοποιήσει κάθε υποψήφιος, σύμφωνα με τις διακρίσεις 
που προαναφέρθηκαν. 

2. Ο υποψήφιος, με βάση την προκήρυξη, παραλαμβά- 
νει ή αναζητεί ηλεκτρονικώς το κατάλληλο για την περί¬ 


πτωσή του έντυπο αίτησης από τις υπηρεσίες που ορίζο¬ 
νται στην προκήρυξη (νομαρχιακές αυτοδιοικήσεις, 
επαρχεία, κέντρα εξυπηρέτησης πολιτών ή άλλες) ή από 
τους οριζόμενους στην προκήρυξη ηλεκτρονικούς κόμ¬ 
βους. 

3. Η αίτηση υποβάλλεται στο Α.Σ.Ε.Π. μέσα στην προ¬ 
θεσμία που ορίζεται στην προκήρυξη και συνοδεύεται 
από το αποδεικτικό καταβολής του καθορισμένου παρά¬ 
βολου, καθώς και από φωτοτυπημένο αντίγραφο αυτής 
με πρωτότυπη υπογραφή, όταν αυτό ορίζεται στην προ¬ 
κήρυξη. Συνοδεύεται επίσης απαραιτήτως από τα δικαιο- 
λογητικά που ορίζονται στην προκήρυξη ότι πρέπει να συ- 
νυποβληθούν με την αίτηση. Υποψήφιοι, των οποίων οι αι¬ 
τήσεις υποβάλλονται εκπροθέσμως ή είναι ανυπόγραφες 
ή δεν συνοδεύονται από αποδεικτικό καταβολής του κα¬ 
θορισμένου παράβολου ή από τα απαιτούμενα δικαιολο- 
γητικά, αποκλείονται από τη διαδικασία πλήρωσης θέσε¬ 
ων της συγκεκριμένης προκήρυξης. 

4. Η υποβολή της αίτησης μπορεί να γίνεται: α) ταχυ¬ 
δρομικούς επί αποδείξει, β) με ηλεκτρονικά μέσα γ) με κα¬ 
τάθεσή της σε καθορισμένη υπηρεσία. Με την προκήρυξη 
πλήρωσης των θέσεων ορίζεται πάντοτε ο συγκεκριμένος 
τρόπος υποβολής της αίτησης, ένας ή περισσότεροι από 
τους ανωτέρω. Ειδικότερα: 

α) όταν η αίτηση υποβάλεται ταχυδρομικούς επί αποδεί¬ 
ξει, το εμπρόθεσμο αυτής κρίνεται με βάση την ημερομη¬ 
νία κατάθεσης του φακέλου στο ταχυδρομικό γραφείο. Ο 
ταχυδρομικός φάκελος απευθύνεται στο Α.Σ.Ε.Π. και στη 
συγκεκριμένη ταχυδρομική διεύθυνση ή θυρίδα που ορί¬ 
ζεται στην προκήρυξη. Μαζί με την αίτηση και με τον ίδιο 
ταχυδρομικό φάκελο συνυποβάλλονται και τα λοιπά δι- 
καιολογητικά που η προκήρυξη ορίζει ότι πρέπει να συνυ- 
ποβληθούν με την αίτηση του υποψηφίου. Κατά την απο¬ 
σφράγιση των ταχυδρομικών φακέλων στο Α.Σ. Ε. Π., οι αι¬ 
τήσεις που περιέχονται σ’ αυτούς πρωτοκολλούνται σε 
ειδικό προς τούτο πρωτόκολλο και ακολούθως ελέγχο¬ 
νται ως προς το αν φέρουν υπογραφή και τα επισυναπτό- 
μενα σ’ αυτές δικαιολογητικά που ορίζονται από την προ¬ 
κήρυξη ότι συνυποβάλλονται με την αίτηση και βεβαιώνε¬ 
ται η πληρότητα ή όχι των δικαιολογητικών με υπογραφή 
επί της αιτήσεως του υπαλλήλου που διενήργησε τον 
έλεγχο. Σε περίπτωση που η αίτηση είναι ανυπόγραφη ή 
λείπει το καθορισμένο παράβολο ή λείπουν δικαιολογητι- 
κά ή υποβλήθηκε εκπροθέσμως, σημειώνεται η διαπι- 
στούμενη έλλειψη και αναγράφονται τα δικαιολογητικά 
τα οποία ελλείπουν ή η ένδειξη «εκπρόθεσμη». Ο υπάλλη¬ 
λος που διενεργεί τον έλεγχο θέτει κάτω από την υπο¬ 
γραφή του πλήρες το ονοματεπώνυμό του και σημειώνει 
και την ημερομηνία ελέγχου. Για τον κατά τα ανωτέρω 
έλεγχο των αιτήσεων συγκροτείται με απόφαση του Προ¬ 
έδρου του ΑΣΕΠ σχετικό συνεργείο από υπαλλήλους του 
ΑΣΕΠ ή υπαλλήλους Υπουργείων, ΝΠΔΔ και λοιπών φο¬ 
ρέων του δημόσιου τομέα. Ο φάκελος αποστολής, μετά 
την αποσφράγισή του επισυνάπτεται στην αίτηση του 
υποψηφίου. 

β) Όταν η αίτηση υποβάλεται με ηλεκτρονικό τρόπο, το 
εμπρόθεσμο αυτής κρίνεται με βάση την ημερομηνία 
ηλεκτρονικής παραλαβής της από το ΑΣΕΠ. Ακολουθεί 
επιβεβαίωση λήψεως της αιτήσεως και ταυτοποίησή της. 
Η ταυτοποίηση γίνεται με ηλεκτρονική επιστροφή της αί¬ 
τησης από το Α.Σ.Ε.Π. στον υποψήφιο. Ο υποψήφιος 
αφού την υπογράψει και επισυνάψει τα δικαιολογητικά 
που τυχόν απαιτούνται από την προκήρυξη να συνυπο- 

βληθούν με την αίτηση, καθώς και το αποδεικτικό κατα¬ 
βολής του παράβολου, την αποστέλλειταχυδρομικώς επί 
αποδείξει στο Α.Σ.Ε.Π. και εφαρμόζονται περαιτέρω όσα 
ορίζονται στηνπροηγούμενη περίπτωση α'της παρούσας 
παραγράφου. 

γ) Όταν η αίτηση υποβάλεται με κατάθεσή της σε κα¬ 
θορισμένη υπηρεσία, μία ή περισσότερες ανά νομαρ¬ 
χιακή αυτοδιοίκηση ή επαρχείο ή δήμους ή κοινότητες, 
ο υπηρεσιακός προϊστάμενος της υπηρεσίας παραλα¬ 
βής των αιτήσεων ορίζει ένα ή περισσότερους υπαλλή¬ 
λους υπεύθυνους για την παραλαβή των αιτήσεων τους 
οποίους και εποπτεύει. Η αίτηση στην περίπτωση αυτή 
κατατίθεται αυτοπροσώπως από τον υποψήφιο ή από 
πρόσωπο που έχει εξουσιοδοτηθεί από αυτόν και το 
εμπρόθεσμο αυτής κρίνεται από την ημερομηνία πρω¬ 
τοκόλλησής της. Οι ανωτέρω υπάλληλοι κατά την πα¬ 
ραλαβή των αιτήσεων, ελέγχουν: (1) Την ταυτότητα του 
υποψηφίου από το δελτίο της αστυνομικής του ταυτό¬ 
τητας ή άλλο επίσημο έγγραφο παραστατικό της ταυ¬ 
τότητας του προσώπου που φέρει επικυρωμένη φωτο¬ 
γραφία και όταν η αίτηση υποβάλεται από εξουσιοδο¬ 
τημένο πρόσωπο, την ύπαρξη εξουσιοδοτήσεως με 
θεωρημένο το γνήσιο της υπογραφής του υποψηφίου 
από δημόσια αρχή και την ταυτότητα του αντιπροσώ¬ 
που από το δελτίο της αστυνομικής του ταυτότητας ή 
άλλο επίσημο κατά τα ανωτέρω έγγραφο, (2) αν η αίτη¬ 
ση, ως και το φωτοαντίγραφο που υποβάλλεται με αυ¬ 
τήν, φέρουν την υπογραφή του υποψηφίου, (3) αν τα 
φερόμενα ως συνημμένα στην αίτηση δικαιολογητικά 
(πιστοποιητικά, βεβαιώσεις, δηλώσεις κλπ), προσκομί¬ 
ζονται στην πραγματικότητα. Το αποτέλεσμα του ελέγ¬ 
χου τους σημειώνουν ενυπογράφως και με ευκρινές το 
ονοματεπώνυμό τους στο τέλος του εντύπου της αιτή- 
σεως. Δηλαδή, αν τα αναγραφόμενα στην αίτηση δικαι- 
ολογητικά επισυνάπτονται, γράφουν τη λέξη «πλήρη». 
Σε αρνητική περίπτωση, σημειώνουν ποια συγκεκριμέ¬ 
νους ελλείπουν. 

Ακολούθως καταχωρίζουν τις αιτήσεις σε ειδικό πρω¬ 
τόκολλο. Αίτηση, που υποβάλλεται μετά τη λήξη της προ¬ 
θεσμίας, καταχωρίζεται στο πρωτόκολλο και αναγράφε¬ 
ται επ’ αυτής η ένδειξη «εκπρόθεσμη». Οι αιτήσεις συμ¬ 
μετοχής σε διαγωνισμό μαζί με το ειδικό πρωτόκολλο 
αποστέλλονται εντός δύο (2) ημερών από τη λήξη της 
προθεσμίας υποβολής των αιτήσεων στην κατά περίπτω¬ 
ση Κεντρική Επιτροπή του ΑΣΕΠ, με φροντίδα του υπη¬ 
ρεσιακού προϊσταμένου της υπηρεσίας παραλαβής των 
αιτήσεων. 

5. Η αίτηση επέχει θέση υπεύθυνης δήλωσης του άρ¬ 
θρου 8 του Ν. 1599/1986 (ΦΕΚ75 Α'), για τα στοιχεία που 
διαλαμβάνονται σ’ αυτήν. Η ανακρίβεια των στοιχείων 
που δηλώνονται στην αίτηση επισύρει τις ποινικές κυρώ¬ 
σεις που προβλέπονται από τις ισχύουσες διατάξεις, κα¬ 
θώς και τις διοικητικές κυρώσεις που ορίζονται στο άρ¬ 
θρο 16παρ. 6του Ν. 2190/1994. 

6.0 υποψήφιος μία μόνο αίτηση μπορεί να υποβάλει για 
την ίδια προκήρυξη και για θέσεις μίας μόνο κατηγορίας 
(ΠΕ, ΤΕ, ΔΕ, ΥΕ) προσωπικού, με επιφύλαξη της διάταξης 
του δευτέρου εδαφίου της παρ. 7 του παρόντος άρθρου. 
Στην αίτησή του ο υποψήφιος δηλώνει και τη σειρά των 
προτιμήσεώντου για τις θέσεις κατά κλάδο ή ειδικότητα, 
φορέα και νομαρχία ή επαρχείο ή άλλη ειδικότερη περιο¬ 
χή σύμφωνα με την προκήρυξη, στις οποίες επιθυμεί να 
διορισθεί. Αν ο υποψήφιος δεν δηλώσει προτίμηση, θεω¬ 


ρείται ότι έχει δηλώσει το σύνολο των θέσεων για τις οποί¬ 
ες έχει τα απαιτούμενα προσόντα, κατά κλάδο ή ειδικότη¬ 
τα, φορέα και περιοχή, με τη σειρά που αναγράφονται 
στην προκήρυξη. Όταν διεξάγεται γραπτός διαγωνισμός, 
ο υποψήφιος δηλώνει στην αίτησή του τη νομαρχία, σε 
εξεταστικό κέντρο της περιοχής της οποίας επιθυμεί να 
εξετασθεί. Η δήλωση αυτή δεν δεσμεύει το ΑΣΕΠ ως 
προς τον καθορισμό των εξεταστικών κέντρων, σύμφωνα 
με το άρθρο 9 της παρούσας. 

7. Η υποβολή περισσότερων της μιας αιτήσεων για θέ¬ 
σεις της ίδιας προκήρυξης ή η σώρευση στην αίτηση θέ¬ 
σεων διαφορετικών κατηγοριών προσωπικού συνεπάγε¬ 
ται αυτοδικαίως τον αποκλεισμό του υποψηφίου από την 
περαιτέρω διαδικασία. Κατ’ εξαίρεση επιτρέπεται η σώ¬ 
ρευση θέσεων διαφορετικών κατηγοριών όταν προβλέ- 
πεται ρητώς από ισχύουσα διάταξη και ορίζεται στην προ¬ 
κήρυξη. Επίσης, επιτρέπεται, κατ’ εξαίρεση, η υποβολή 
και δεύτερης αίτησης για θέσεις της ίδιας προκήρυξης, 
όταν ο υποψήφιος κατέχει δύο διαφορετικούς τίτλους 
σπουδών, καθένας από τους οποίους αντιστοιχεί σε δια¬ 
φορετικό κλάδο ή ειδικότητα της αυτής κατηγορίας θέ¬ 
σεων (ΠΕ ή ΤΕ ή ΔΕ), που περιλαμβάνονται στην προκή¬ 
ρυξη. 

8. Ο υποψήφιος φέρει την ευθύνη της πλήρους και ορ¬ 
θής συμπλήρωσης της αίτησής του. Όλα τα δικαιολογη- 
τικά που είναι απαραίτητα κατά την προκήρυξη για την 
απόδειξη ορισμένων ιδιοτήτων ή κριτηρίων του υποψη¬ 
φίου, εφόσον στην προκήρυξη ορίζεται ότι πρέπει να συ- 
νυποβληθούν με την αίτηση, πρέπει απαραιτήτως να επι¬ 
συνάπτονται σ’ αυτήν, άλλως οι δηλούμενες ιδιότητες 
δεν λαμβάνονται υπόψη. Αν ο υποψήφιος παραλείψει να 
επισημάνει στην αίτηση ιδιότητά του, βάσει της οποίας 
δικαιούται, κατά τις κείμενες διατάξεις, ειδικής ευνοϊκής 
μεταχείρισης (προσαύξηση βαθμολογίας, προτίμηση 
κλπ.), δεν μπορεί να επικαλεσθεί την ιδιότητα αυτή μετα- 
γενεστέρως, έστω και αν έχει επισυνάψει τα σχετικά δι- 
καιολογητικά. Διόρθωση ή συμπλήρωση της αίτησης γί¬ 
νεται μόνο με την υποβολή εμπροθέσμως νέας αίτησης 
που αντικαθιστά την προηγούμενη. Η υποβολή ελλειπό- 
ντων δικαιολογητικών, έστω και συμπληρωματικών ή δι¬ 
ευκρινιστικών, επιτρέπεται μόνο μέχρι τη λήξη της προ¬ 
θεσμίας υποβολής των αιτήσεων, άλλως δεν λαμβάνο- 
νται υπόψη. 

ΚΕΦΑΛΑΙΟ Β' 

Γραπτός διαγωνισμός και προφορική εξέταση 
Άρθρο 6 

Χρόνος διεξαγωγής - Στάδια γραπτού διαγωνισμού 

1. Η ημερομηνία διεξαγωγής του γραπτού διαγωνι¬ 
σμού, εφόσον αυτή δεν ορίζεται στην προκήρυξη, καθο¬ 
ρίζεται απότο Α.Σ.Ε.Π. σε χρόνο που απέχει σαράντα (40) 
τουλάχιστον ημέρες από την ημέρα δημοσίευσης της 
προκήρυξης, ανακοινώνεται στα μέσα μαζικής ενημέρω¬ 
σης και καταχωρίζεται στο διαδίκτυο στον ηλεκτρονικό 
τόπο του Α.Σ.Ε.Π. 

2. Ο γραπτός διαγωνισμός μπορεί να διεξάγεται και 
κατά στάδια (προκριματικό, ημιτελικό, τελικό), εφόσον 
αυτό προτείνεται από τον οικείο φορέα και γίνεται απο¬ 
δεκτό από το Α.Σ.Ε.Π. Στην περίπτωση αυτή τα στάδια 
διεξαγωγής του διαγωνισμού ορίζονται στην προκήρυ¬ 
ξη. Οι υποψήφιοι που δεν επιτυγχάνουν τη βαθμολογία 
βάσης στο κάθε στάδιο του διαγωνισμού, δεν μετέχουν 
στο επόμενο. 

Άρθρο 7 

Επιτροπές διαγωνισμού 

1. Μετά την προκήρυξη γραπτού διαγωνισμού, το ΑΣΕΠ 
συγκροτεί, σύμφωνα με τον Κανονισμό Λειτουργίας του, 
την Κεντρική Επιτροπή Διαγωνισμού. 

2. Η Κεντρική Επιτροπή Διαγωνισμού είναι τουλάχιστον 
πενταμελής και συγκροτείται από ένα τουλάχιστον μέλος 
του ΑΣΕΠ ως πρόεδρο και μονίμους δημοσίους υπαλλή¬ 
λους ή λειτουργούς, μέλη ΔΕΠ των ΑΕΙ ή καθηγητές ΤΕΙ ή 
μονίμους υπαλλήλους Ν.Π.Δ.Δ. ή Ο.Τ.Α. με βαθμό τουλά¬ 
χιστον Α ή τακτικούς υπαλλήλους νομικών προσώπων 
ιδιωτικού δικαίου της παρ. 1 του άρθρου 14 του Ν. 
2190/1994 με ανώτερο ή ανώτατο, σύμφωνα με την ιε¬ 
ραρχία του οικείου νομικού προσώπου, βαθμό, ή πρώην 
μέλη του ΑΣΕΠ ή ομότιμους καθηγητές ΑΕΙ ή ερευνητές 
ερευνητικών κέντρων, ιδρυμάτων ή ινστιτούτων εν ενερ- 
γεία ή συνταξιούχους, ως μέλη. Στην Κεντρική Επιτροπή 
μπορούν να μετέχουν και συνταξιούχοι δικαστικοί λει¬ 
τουργοί ή συνταξιούχοι καθηγητές της δευτεροβάθμιας 
εκπαίδευσης, εφόσον ο απαιτούμενος αριθμός δεν καλυ¬ 
φθεί από εν ενεργεία καθηγητές. 

3. Στις περιπτώσεις που κριθεί αναγκαία η λειτουργία 
τοπικών επιτροπών, αυτές ορίζονται από το ΑΣΕΠ, σε 
όλες τις νομαρχίες ή σε ορισμένες μόνο από αυτές, ανα- 
λόγως των αναγκών του διαγωνισμού, είναι τριμελείς και 
συγκροτούνται από μονίμους δημοσίους υπαλλήλους 
που υπηρετούν στην περιφέρεια της νομαρχίας, κατά 
προτίμηση εκπαιδευτικούς λειτουργούς αρμοδιότητας 
Υπουργείου Εθνικής Παιδείας και Θρησκευμάτων. Στην 
Τοπική Επιτροπή μπορούν να μετέχουν και συνταξιούχοι 
δικαστικοί λειτουργοί ή συνταξιούχοι καθηγητές της δευ¬ 
τεροβάθμιας και τριτοβάθμιας εκπαίδευσης, εφόσον ο 
απαιτούμενος αριθμός δεν καλυφθεί από εν ενεργεία κα¬ 
θηγητές. 

4. Με την απόφαση συγκρότησης κάθε επιτροπής μπο¬ 
ρεί να ορίζονται και αναπληρωτές του προέδρου και των 
μελών για την περίπτωση απουσίας ή κωλύματος. 

Με απόφαση του προέδρου κάθε επιτροπής ορίζεται ο 
γραμματέας της επιτροπής με τον αναπληρωτή του από 
μονίμους υπαλλήλους του δημοσίου, Ν.Π.Δ.Δ. ή Ο.Τ.Α. 

Στην Κεντρική Επιτροπή Διαγωνισμού και στις τοπικές 
επιτροπές των νομαρχιών του νομού Αττικής και της Νο¬ 
μαρχίας Θεσσαλονίκης μπορεί να ορίζονται και μέχρι δύο 
βοηθοί του γραμματέα με τους αναπληρωτές τους. 

Επίσης, στην Κεντρική Επιτροπή Διαγωνισμού μπορεί 
να ορίζονται με απόφαση του Προέδρου της και μέχρι πέ¬ 
ντε (5) ειδικοί εισηγητές, καθώς και το λοιπό αναγκαίο 
προσωπικό για την υποβοήθηση του έργου της. 

5. Η Κεντρική Επιτροπή Διαγωνισμού έχει την ευθύνη 
για: α) Την εκτέλεση των προπαρασκευαστικών ενεργει¬ 
ών που απαιτούνται για την οργάνωση του γραπτού δια¬ 
γωνισμού και τη διεξαγωγή του σύμφωνα με τις διατάξεις 
της παρούσας, β) Την παροχή των κατάλληλων οδηγιών 
στις τοπικές επιτροπές ή στον υπεύθυνο για την εποπτεία 
και τον συντονισμό διεξαγωγής του διαγωνισμού γενικό 
επόπτη του διαγωνισμού, στους επόπτες των εξεταστι¬ 
κών κέντρων, στους υπευθύνους των αιθουσών, στους 
επιτηρητές, βαθμολογητές και αναβαθμολογητές και λοι¬ 
πά πρόσωπα που ασκούν καθήκοντα σύμφωνα με τις δια¬ 
τάξεις της παρούσας, γ) Τη συγκέντρωση των κατά νο¬ 
μαρχία γραπτών των υποψηφίων, δ) Την αποστολή αυτών 
στα βαθμολογικά κέντρα, ε) Τον έλεγχο της ορθότητας 


των καταχωρίσεων των βαθμολογιών και στ) Την κατάρτι¬ 
ση των πινάκων κατάταξης των υποψηφίων και την υπο¬ 
βολή τους στο ΑΣΕΠ. 

6. Οι τοπικές επιτροπές του διαγωνισμού έχουν την ευ¬ 
θύνη για την εκτέλεση, σύμφωνα με τις οδηγίες της Κε¬ 
ντρικής Επιτροπής και τις διατάξεις της παρούσας, των 
προπαρασκευαστικών ενεργειών που απαιτούνται για την 
ομαλή διεξαγωγή του διαγωνισμού και την εποπτεία αυ¬ 
τού στη συγκεκριμένη νομαρχία. Όταν δεν συγκροτού¬ 
νται τοπικές επιτροπές ορίζεται σύμφωνα με την παρ. 2 
του άρθρου 9 της παρούσας, Γενικός Επόπτης του Δια¬ 
γωνισμού ανά νομαρχιακή περιφέρεια που εκτελεί το 
ανωτέρω έργο. 

7. Οι επιτροπές ή ο γενικός επόπτης του διαγωνισμού, 
τηρούν συνοπτικά πρακτικά των πράξεών τους που υπο¬ 
γράφονται από τα μέλη τους ή τον ίδιο. 

8. Με απόφαση του Προέδρου του ΑΣΕΠ μπορεί να ορί¬ 
ζονται υπάλληλοι του Υπουργείου Εθνικής Παιδείας και 
Θρησκευμάτων, ή και άλλων δημοσίων υπηρεσιών ή νομι¬ 
κών προσώπων της παρ. 1 του άρθρου 14 του Ν. 2190/ 
1994, για την υποβοήθηση του έργου της Κεντρικής ή των 
τοπικών επιτροπών καιτων εν γένει διαδικασιώνπου απαι¬ 
τούνται ως την έκδοση των αποτελεσμάτων. 

9. Μέλη της Κεντρικής Επιτροπής Διαγωνισμού απαγο¬ 
ρεύεται να είναι σύζυγοι ή συγγενείς εξ αίματος ή εξ αγ¬ 
χιστείας μέχρι και του τρίτου βαθμού με υποψήφιο που 
συμμετέχει στο διαγωνισμό. Σχετική υπεύθυνη δήλωση 
παραδίδεται εγκαίρως στον Πρόεδρο του Α.Σ.Ε.Π. Όμοιο 
κώλυμα έχει ο πρόεδρος και τα μέλη της τοπικής επιτρο¬ 
πής ή ο γενικός επόπτης του διαγωνισμού, εφόσον στη 
νομαρχία που θα εποπτεύσουν το διαγωνισμό την ημέρα 
διεξαγωγής του διαγωνίζεται συγγενής τους από τους 
ανωτέρω. Η σχετική δήλωσή του προέδρου καιτων μελών 
της τοπικής επιτροπής τους κατατίθεται στον γραμματέα 
της επιτροπής πριν την ημέρα του διαγωνισμού. Ο γενι¬ 
κός επόπτης του διαγωνισμού, αν έχει το ανωτέρω κώλυ¬ 
μα, το δηλώνει εγκαίρως στον Πρόεδρο του Α.Σ.Ε.Π., ο 
οποίος και ορίζει αυτόν που θα τον αναπληρώσει. 

Άρθρο 8 

Πίνακες υποψηφίων 

1. Το Α.Σ.Ε.Π., μετά την παραλαβή των αιτήσεων κα¬ 
ταρτίζει αλφαβητικό αρχείο κατά κατηγορία, κλάδο ή ει¬ 
δικότητα των υποψηφίων που γίνονται δεκτοί, καθώς και 
πίνακα των υποψηφίων που αποκλείονται από τη διαδικα¬ 
σία επειδή η αίτησή τους είναι εκπρόθεσμη ή ανυπόγρα¬ 
φη ή λείπει το καθορισμένο παράβολο. Ακολούθως, απο¬ 
στέλλει αμέσως στις τοπικές επιτροπές ή στους γενικούς 
επόπτες του διαγωνισμού, αλφαβητικό πίνακα των υπο¬ 
ψηφίων που θα εξετασθούν στα εξεταστικά κέντρα της 
περιοχής τους, κατ’ αύξοντα αριθμό, κατηγορία και κλά¬ 
δο ή ειδικότητα. 

2. Οι τοπικές επιτροπές ή ο γενικός επόπτης του διαγω¬ 
νισμού, αναρτούν στο κατάστημα της οικείας νομαρχια¬ 
κής αυτοδιοίκησης τους ανωτέρω πίνακες αμέσως μόλις 
τους παραλάβουν. 

3. Οι υποψήφιοι υποχρεούνται να προσέλθουν για εξέ¬ 
ταση αποκλειστικώς στο καθορισμένο για καθένα από αυ¬ 
τούς εξεταστικό κέντρο. 

4. Οι πίνακες αποκλεισμένων αναρτώνται στο κτίριο του 
Α.Σ.Ε.Π. στην Αθήνα και καταχωρίζονται στον ηλεκτρονι¬ 
κό τόπο του Α.Σ.Ε.Π. στο διαδίκτυο. Στους πίνακες ανα¬ 
γράφεται ο λόγος αποκλεισμού και η ένδειξη ότι ο υπο- 

ψήφιος έχει δικαίωμα υποβολής αντιρρήσεων κατά του 
αποκλεισμού του εντός αποκλειστικής προθεσμίας πέντε 
(5) ημερών από την επομένη της ανάρτησης. Οι αντιρρή¬ 
σεις πρέπει να κατατεθούν ή παραδοθούν στο Α.Σ.Ε.Π. 
εντός της ανωτέρω προθεσμίας. Επιπροσθέτως η αρμό¬ 
δια υπηρεσία του Α.Σ.Ε.Π. ενημερώνει τους υποψηφίους 
που αποκλείονται, με οποιοδήποτε πρόσφορο μέσο και 
τους γνωστοποιεί το δικαίωμα και την προθεσμία υποβο¬ 
λής αντιρρήσεων. 

Άρθρο 9 

Εξεταστικά κέντρα - Εποπτεία διαγωνισμού 

1. Εξεταστικά κέντρα ορίζονται σε όλες τις νομαρχίες ή 
σε ορισμένες μόνο από αυτές, εφόσον τούτο, ενόψειτου 
αριθμού των υποψηφίων και των εν γένει συνθηκών και 
περιστάσεων, κριθεί αναγκαίο. 

2. Όταν κατά το γραπτό διαγωνισμό δεν ορίζονται τοπι¬ 
κές επιτροπές, τη γενική εποπτεία και το συντονισμό διε¬ 
ξαγωγής του διαγωνισμού σε όλα τα εξεταστικά κέντρα 
και τα παραρτήματα αυτών σε κάθε νομαρχιακή περιφέ¬ 
ρεια έχει ο οικείος Γενικός Επόπτης του Διαγωνισμού. Ως 
γενικός επόπτης του διαγωνισμού για κάθε νομαρχία 
στην οποία θα λειτουργήσουν ένα ή περισσότερα εξετα¬ 
στικά κέντρα και παραρτήματα αυτών, ορίζεται από τον 
Πρόεδρο του Α.Σ.Ε.Π. ανώτερος δημόσιος υπάλληλος, 
κατά προτίμηση προϊστάμενος Διεύθυνσης ή Γ ραφείου 
Δευτεροβάθμιας Εκπαίδευσης. 

3. Ως εξεταστικά κέντρα σε κάθε νομαρχία ορίζονται 
από τον γενικό επόπτη του διαγωνισμού της οικείας νο¬ 
μαρχίας διδακτήρια του Υπουργείου Εθνικής Παιδείας 
και Θρησκευμάτων που χρησιμοποιούνται ως εξεταστικά 
κέντρα κατά τις πανελλήνιες εξετάσεις εισαγωγής σπου¬ 
δαστών στα ΑΕΙ και ΤΕΙ, δηλαδή αυτά που διαθέτουν σύ¬ 
στημα ηλεκτρονικής μετάδοσης των εξεταστέων θεμά¬ 
των. Όσα δεν διαθέτουν σύστημα ηλεκτρονικής μετάδο¬ 
σης αποτελούν παραρτήματα των εξεταστικών κέντρων. 

4. Όταν ο διαγωνισμός διεξάγεται μόνο στην Αθήνα ή 
και στη Θεσσαλονίκη, ως και όταν δεν είναι εφικτός ο ορι¬ 
σμός διδακτηρίων του Υπουργείου Εθνικής Παιδείας και 
Θρησκευμάτων ως εξεταστικών κέντρων, ορίζονται άλλα 
κατάλληλα κτίρια με απόφαση του Προέδρου του ΑΣΕΠ. 
Σε κάθε περίπτωση, η Κεντρική Επιτροπή του Διαγωνι¬ 
σμού μπορεί, κατ' εντολή του Προέδρου του ΑΣΕΠ, να 
ορίζει τα κτίρια διεξαγωγής του διαγωνισμού. 

5. Ανακοίνωση του προέδρου της οικείας τοπικής επι¬ 
τροπής ή του γενικού επόπτη του διαγωνισμού, που περι¬ 
λαμβάνει τα κτίρια διεξαγωγής του διαγωνισμού και το 
πρόγραμμα αυτού αναρτάται στο κατάστημα της νομαρ¬ 
χίας και στα κτίρια του διαγωνισμού και παραδίδεται στο 
Γ ραφείο Επικοινωνίας και Πληροφόρησης του Πολίτη ή 
στο Κέντρο Εξυπηρέτησης Πολιτών της οικείας νομαρ¬ 
χίας πέντε (5) τουλάχιστον ημέρες πριν την έναρξη του 
διαγωνισμού. Για την ανάρτηση της ανακοίνωσης συ- 
ντάσσεται σχετικό πρωτόκολλο που υπογράφεται από 
τον γραμματέα της τοπικής επιτροπής και τον πρόεδρο ή 
ένα μέλος αυτής ή από τον γενικό επόπτη του διαγωνι¬ 
σμού. Το Γ ραφείο Επικοινωνίας και Πληροφόρησης του 
Πολίτη ή το Κέντρο Εξυπηρέτησης Πολιτών σε κάθε νο¬ 
μαρχία υποχρεούται να παρέχει πληροφορίες στους εν¬ 
διαφερομένους για το πρόγραμμα και τα κτίρια του δια¬ 
γωνισμού. 

6. Με απόφαση του προέδρου της τοπικής επιτροπής ή 
του γενικού επόπτη του διαγωνισμού, ορίζονται οι επό¬ 


πτες των εξεταστικών κέντρων από μονίμους δημοσίους 
υπαλλήλους που υπηρετούν στην περιφέρεια της Νο¬ 
μαρχίας, κατά προτίμηση εκπαιδευτικούς λειτουργούς 
αρμοδιότητας του Υπουργείου Εθνικής Παιδείας και 
θρησκευμάτων, ή και από συνταξιούχους καθηγητές της 
δευτεροβάθμιας, τεχνολογικής ή πανεπιστημιακής εκπαί¬ 
δευσης, εφόσον ο απαιτούμενος αριθμός δεν καλυφθεί 
από καθηγητές εν ενεργεία. 

Άρθρο 10 

Τετράδια εξέτασης - Απαντητικά Φύλλα 

1. Οι υποψήφιοι αναπτύσσουν τα εξεταστέα θέματα ή 
απαντούν στις τιθέμενες ερωτήσεις σε ειδικά τετράδια 
που φέρουν τον τίτλο του Α.Σ.Ε.Π. Τα τετράδια φέρουν 
κενά πλαίσια για την αναγραφή των στοιχείωνταυτότητας 
του υποψηφίου και του βαθμού του πρώτου βαθμολογη¬ 
τή. Τα κενά πλαίσια καλύπτονται όταν τεθούν τα στοιχεία 
του υποψηφίου και ακολούθως όταν τεθεί ο βαθμός του 
πρώτου βαθμολογητή, σύμφωνα μετά οριζόμενα στα άρ¬ 
θρα 18 παρ. 4 και 21 παρ. 3 της παρούσας, αντιστοίχως. 
Τα τετράδια μπορούν να διαφέρουν ανάλογα με το εξε¬ 
ταζόμενο μάθημα και το είδος της εξέτασης αυτού (ανά¬ 
πτυξη κειμένου, απάντηση σε ερωτήσεις κλπ). Όταν το 
μάθημα εξετάζεται με τη μέθοδο των ερωτήσεων πολλα¬ 
πλών επιλογών χρησιμοποιείται με αντίστοιχες εγγυήσεις 
μυστικότητας του ονόματος, αντί τετραδίου, απαντητικό 
φύλλο, στο οποίο οι υποψήφιοι σημειώνουν τις απαντή¬ 
σεις τους. 

2. Επτά (7) τουλάχιστον ημέρες πριντηνημέρα έναρξης 
του διαγωνισμού, η αρμόδια Διεύθυνση της Γραμματείας 
του Α.Σ.Ε.Π. παραδίδει ή αποστέλλει στον πρόεδρο κάθε 
τοπικής επιτροπής ή στον γενικό επόπτη του διαγωνισμού 
τα αναγκαία για την εξέταση όλων των μαθημάτων τετρά¬ 
δια και απαντητικά φύλλα. 

3.0 Π ρόεδρος κάθε τοπικής επιτροπής ή ο γενικός επό¬ 
πτης του διαγωνισμού φροντίζει να παραληφθούν από 
τον υπεύθυνο κάθε αίθουσας τα αναγκαία τετράδια και 
απαντητικά φύλλα, ανάλογα με τον αριθμό των διαγωνι- 
ζομένων στην αίθουσα για την οποία είναι υπεύθυνος και 
τον αριθμό των μαθημάτων στα οποία θα διαγωνισθούν. 

Άρθρο 11 

Αναβολή διαγωνισμού 

Η Κεντρική Επιτροπή Διαγωνισμού μπορεί με ειδικώς αι¬ 
τιολογημένη απόφασή της, που ανακοινώνεται αυθημε¬ 
ρόν κατά τον προσφορότερο τρόπο (ανακοίνωση από τα 
κρατικά ραδιοτηλεοπτικά μέσα κ.λ.π.), να αναβάλει την 
έναρξη του διαγωνισμού επί είκοσι (20) το πολύ ημέρες. 
Άλλη αναβολή αποφασίζεται μόνο από το ΑΣΕΠ, αν συ¬ 
ντρέχει περίπτωση ανωτέρας βίας ή άλλος ιδιαίτερα σο¬ 
βαρός λόγος. 

Άρθρο 12 

Πρόγραμμα διαγωνισμού 

Η Κεντρική Επιτροπή Διαγωνισμού, επτά (7) τουλάχι¬ 
στον ημέρες πριντην έναρξη του διαγωνισμού, καθορίζει 
το πρόγραμμα του διαγωνισμού που περιλαμβάνει α) τις 
ημέρες και ώρες εξέτασης των μαθημάτων ή θεμάτων 
στα οποία εξετάζονται οι υποψήφιοι και β) τα τυχόν επι¬ 
τρεπόμενα βοηθήματα. Το πρόγραμμα αποστέλλεται αυ¬ 
θημερόν στους προέδρους των τοπικών επιτροπών ή 
στον γενικό επόπτη του διαγωνισμού, που ενεργούν πε¬ 
ραιτέρω σύμφωνα με τα οριζόμενα στην παρ. 5 του άρ- 

θρου 9 της παρούσας. Ανακοίνωση για την έκδοση του 
προγράμματος αποστέλλεται από το Α.Σ.Ε.Π. στα Μέσα 
Μαζικής Ενημέρωσης και καταχωρίζεται στο διαδίκτυο 
στον ηλεκτρονικό τόπο του Α.Σ.Ε.Π. 

Άρθρο 13 

Κατανομή υποψηφίων στις αίθουσες 

Ο πρόεδρος κάθε τοπικής επιτροπής ή ο γενικός επό¬ 
πτης του διαγωνισμού, με βάση τον αλφαβητικό πίνακα 
του άρθρου 8, κατανέμει τους υποψηφίους στις αίθουσες 
των κτιρίων του διαγωνισμού, ανάλογα με τη χωρητικότη¬ 
τα των αιθουσών, τον αριθμό των διαγωνιζομένων καιτων 
εξεταστέων μαθημάτων. Η κατανομή των υποψηφίων γί¬ 
νεται με βάση το αρχικό γράμμα του επωνύμου κάθε υπο¬ 
ψηφίου και ο σχετικός πίνακας αναρτάται στο κατάστημα 
της νομαρχίας δύο τουλάχιστον ημέρες πριν την έναρξη 
του διαγωνισμού. Αντίτυπο του πίνακα κατανομής παρα- 
δίδεται και στο Γραφείο Επικοινωνίας και Πληροφόρησης 
του Πολίτη ή στο Κέντρο Εξυπηρέτησης Πολιτών της νο¬ 
μαρχίας. Στα κτίρια του διαγωνισμού αναρτάται, επίσης 
δύο τουλάχιστον ημέρες πριν την έναρξη του διαγωνι¬ 
σμού, μόνο απόσπασμα του πίνακα κατανομής που περι¬ 
λαμβάνει τους υποψηφίους που διαγωνίζονται σε κάθε 
συγκεκριμένο κτίριο και την αίθουσα στην οποία διαγωνί¬ 
ζονται. Για τις κατά τα ανωτέρω αναρτήσεις συντάσσεται 
πρωτόκολλο που υπογράφεται από τον γραμματέα και 
τον πρόεδρο ή ένα μέλος της επιτροπής ή από τον γενικό 
επόπτη του διαγωνισμού. 

Άρθρο 14 

Εποπτεία αιθουσών και έλεγχος ταυτοτήτων 

1.0 πρόεδρος κάθε τοπικής επιτροπής ή ο γενικός επό¬ 
πτης του διαγωνισμού ορίζει επόπτη του εξεταστικού κέ¬ 
ντρου, υπεύθυνους αιθουσών, επιτηρητές και το ανα¬ 
γκαίο κατά περίπτωση τεχνικό και λοιπό βοηθητικό προ¬ 
σωπικό. Επόπτης του εξεταστικού κέντρου, υπεύθυνοι 
αιθουσών και επιτηρητές ορίζονται μόνιμοι δημόσιοι 
υπάλληλοι που υπηρετούν στην περιοχή της νομαρχίας 
κατά προτίμηση εκπαιδευτικοί ή και μόνιμοι υπάλληλοι 
Ν.Π.Δ.Δ. ή των Ο.Τ.Α. πρώτου και δεύτερου βαθμού. Ο 
αριθμός των επιτηρητών ορίζεται αναλόγως του αριθμού 
των υποψηφίων που διαγωνίζονται σε κάθε αίθουσα. 

2. Τα καθήκοντα του επόπτη του εξεταστικού κέντρου 
συνίστανται στη μέριμνα για την ετοιμασία του κτιρίου για 
την ομαλή διεξαγωγή του διαγωνισμού, στην παροχή 
οδηγιών στους υπευθύνους των αιθουσών, στην παρακο¬ 
λούθηση της ομαλής διεξαγωγής του διαγωνισμού, στην 
παραλαβή των τετραδίων και των απαντητικών φύλλων 
από τους υπευθύνους των αιθουσών και την παράδοση 
αυτών στον πρόεδρο της τοπικής επιτροπής ή στον γενι¬ 
κό επόπτη του διαγωνισμού. Ειδικότερα: 

Ο επόπτης, που ορίζεται για ένα εξεταστικό κέντρο και 
τα τυχόν παραρτήματα αυτού: 

α) Ελέγχει τους χώρους διεξαγωγής του διαγωνισμού. 

β) Παρέχει οδηγίες και διανέμει τις καταστάσεις με τα 
ονοματεπώνυμα των υποψηφίων στους υπευθύνους των 
αιθουσών. 

γ) Παρακολουθεί την ομαλή διεξαγωγή του διαγωνι¬ 
σμού. 

δ) Ενημερώνειτονπρόεδρο καιτα μέλη της τοπικής επι¬ 
τροπής ή τον γενικό επόπτη του διαγωνισμού για κάθε ζή¬ 
τημα που τυχόν προκύπτει κατά τη διεξαγωγή του διαγω¬ 
νισμού. 


ε) Παραλαμβάνει τα τετράδια και τα απαντητικά φύλλα 
από τους υπευθύνους των αιθουσών, αφού προηγουμέ¬ 
νως ελέγξει αν είναι επικολλημένο σε κάθε τετράδιο ή 
απαντητικό φύλλο το αδιαφανές επικάλυμμα (αυτοκόλ¬ 
λητο) που καλύπτει το ονοματεπώνυμο του υποψηφίου. 
Γ ια την παραλαβή των τετραδίων και των απαντητικών 
φύλλων συντάσσεται πρωτόκολλο παραδόσεως και πα¬ 
ραλαβής που υπογράφεται από τον επόπτη και τον υπεύ¬ 
θυνο κάθε αίθουσας και στο οποίο αναγράφεται ο αριθ¬ 
μός των τετραδίων και των απαντητικών φύλλων. 

στ) Παραδίδει τα τετράδια και τα απαντητικά φύλλα 
όλων των υποψηφίων που συγκεντρώνει στον πρόεδρο 
της επιτροπής διαγωνισμού της οικείας νομαρχίας ή στον 
γενικό επόπτη του διαγωνισμού μαζί με κατάσταση των 
απάντων. 

ζ) Παραλαμβάνει τη γραφική ύλη που δε χρησιμοποιή¬ 
θηκε και την επιστρέφει στη Διεύθυνση Διοικητικής Υπο¬ 
στήριξης της οικείας νομαρχίας. 

3. Τα καθήκοντα του υπευθύνου αίθουσας συνίστανται 
στη διαπίστωση της ταυτότητας κάθε υποψηφίου, την το¬ 
ποθέτησή του σε συγκεκριμένη θέση εντός της αίθουσας, 
τον έλεγχο για την ορθή συμπλήρωση των στοιχείων κά¬ 
θε υποψήφιου στο τετράδιο ή απαντητικό φύλλο του, τη 
διανομή ή εκφώνηση των θεμάτων, την παραλαβή των τε¬ 
τραδίων και των απαντητικών φύλλων από τους υποψηφί¬ 
ους, τη φροντίδα για την κάλυψη του ονοματεπωνύμου 
αυτών με το αδιαφανές επικάλυμμα (αυτοκόλλητο) και 
την παράδοσή τους στον επόπτη του εξεταστικού κέ¬ 
ντρου μαζί με ονομαστικό κατάλογο των υποψηφίων που 
διαγωνίστηκαν. Ειδικότερα: 

Ο υπεύθυνος κάθε αίθουσας: 

α) Παρέχει οδηγίες στους επιτηρητές της αίθουσας, 
απαγορεύει την είσοδο στην αίθουσα κάθε ατόμου, εκτός 
από τα μέλη της Κεντρικής ή της τοπικής επιτροπής ή τον 
γενικό επόπτη του διαγωνισμού ή τον επόπτη του εξετα¬ 
στικού κέντρου ή τα μέλη του ΑΣΕΠ. 

β) Ελέγχει την ταυτότητα των υποψηφίων και σημειώνει 
στην κατάσταση με τα ονοματεπώνυμα των υποψηφίων 
τους παρόντες (με οριζόντια γραμμή). Παρόντες θεω¬ 
ρούνται μόνο οι υποψήφιοι που βρίσκονται μέσα στις κα¬ 
θορισμένες γι’ αυτούς αίθουσες κατά τη λήξη του χρόνου 
προσέλευσης. 

γ) Γιατους απόντες αναγράφει τη λέξη «ΑΠΩΝ» με κόκ¬ 
κινο μελάνι δίπλα στο ονοματεπώνυμο. 

δ) Απαγορεύει την είσοδο στην αίθουσα υποψηφίου 
που δεν έχει ταυτότητα ή άλλο αποδεικτικό στοιχείο κατά 
την κατωτέρω παράγραφο 5 του παρόντος άρθρου, ή που 
αρνείται να παραδώσει βοήθημα ή άλλο μέσο ή αντικεί¬ 
μενο, το οποίο δεν επιτρέπεται να χρησιμοποιήσει. 

ε) Φροντίζει, ώστε οι υποψήφιοι να λάβουν τις κατάλλη¬ 
λες θέσεις για την ομαλή διεξαγωγή του διαγωνισμού. 

στ) Διανέμει στους υποψηφίους τα αναγκαία για την 
εξέταση κάθε μαθήματος τετράδια ή απαντητικά φύλλα 
και τους επιτηρεί καθόλη τη διάρκεια της εξέτασης για 
την αποφυγή ενδεχόμενης ανεπίτρεπτης μεταξύ τους συ¬ 
νεννόησης ή χρησιμοποίησης βοηθημάτων ή άλλων μέ¬ 
σων που δεν επιτρέπονται. 

ζ) Δίνει συγκεκριμένες οδηγίες στους υποψηφίους για 
τη συμπλήρωση των απαραίτητων στοιχείων στο τετρά¬ 
διο ή απαντητικό φύλλο και ελέγχει την ορθή συμπλήρω¬ 
σή τους από κάθε υποψήφιο. 

η) Κάνει συστάσεις στους υποψηφίους για την τήρηση 
ησυχίας και τη μη χρησιμοποίηση οποιωνδήποτε βοηθη- 

μάτων ή άλλων μέσων ή αντικειμένων που δεν επιτρέπο¬ 
νται. 

θ) Παραλαμβάνει το εξεταστέο θέμα από τον επόπτη 
του εξεταστικού κέντρου και το εκφωνεί ή διανέμει στους 
υποψηφίους, μαζί με τυχόν επεξηγήσεις που αποφάσισε 
η Κεντρική Επιτροπή Διαγωνισμού. 

ι) Ανακοινώνει, αναγράφοντας και σε εμφανές σημείο 
του πίνακα, όπου υπάρχει, τη χρονική διάρκεια της γρα¬ 
πτής εξέτασης που έχει οριστεί από την Κεντρική Επιτρο¬ 
πή Διαγωνισμού. Η διάρκεια της εξέτασης υπολογίζεται 
από το τέλος της εκφώνησης ή της διανομής του θέματος 
σε κάθε αίθουσα καιτωντυχόν επεξηγήσεων αυτού. 

ια) Παραλαμβάνει, μετά το πέρας της εξέτασης, τα τε¬ 
τράδια και τα απαντητικά φύλλα και, αφού ελέγξει την 
ταυτότητα κάθε διαγωνισθέντος, διαπιστώνει και πάλι ότι 
τα στοιχεία που ανέγραψε ο υποψήφιος στο ειδικό προς 
τούτο πλαίσιο του τετραδίου ή του απαντητικού φύλλου 
είναι τα στοιχεία της ταυτότητάς του και καλεί αυτόν να 
καλύψει τα στοιχεία του πλήρως με το αδιαφανές επικά¬ 
λυμμα (αυτοκόλλητο). Ταυτόχρονα, στην κατάσταση των 
υποψηφίων και δίπλα από το όνομα κάθε υποψηφίου, ση¬ 
μειώνει (με κάθετη γραμμή) ότι αυτός παρέδωσε το τε¬ 
τράδιό του ή το απαντητικό φύλλο. 

ιβ) Ελέγχει μετά τη συγκέντρωση των τετραδίων και 
απαντητικών φύλλων όσων διαγωνίστηκαν σε κάθε αί¬ 
θουσα, αν ο συνολικός αριθμός των τετραδίων ή απαντη¬ 
τικών φύλλων είναι ο ίδιος με τον αριθμό των παρόντων. 

ιγ) Παραδίδει στον επόπτη του εξεταστικού κέντρου τα 
τετράδια και τα απαντητικά φύλλα μαζί με τη γραφική ύλη 
που δεν χρησιμοποιήθηκαν. 

4. Τα καθήκοντα του επιτηρητή συνίστανται στην παρα¬ 
κολούθηση των εξεταζομένων κατά τη διάρκεια της γρα¬ 
πτής δοκιμασίας, ώστε να μην επικοινωνούν μεταξύ τους 
με οποιονδήποτε τρόπο, ούτε με το εξωτερικό περιβάλ¬ 
λον και να μη χρησιμοποιούν βοηθήματα που δεν επιτρέ¬ 
πονται. 

5. Η ταυτότητα των υποψηφίων διαπιστώνεται με την 
επίδειξη του δελτίου ταυτότητας ή άλλου επισήμου εγ¬ 
γράφου παραστατικού της ταυτότητας του προσώπου, 
εφόσον φέρει επικυρωμένη φωτογραφία. 

6. Το προσωπικό που αναφέρεται στο παρόν άρθρο, πε- 
ριλαμβανομένου και του βοηθητικού προσωπικού, πλην 
των ατόμων στα οποία ανατίθεται η καθαριότητα των αι¬ 
θουσών, υποχρεούται να παρευρίσκεται στους χώρους 
του διαγωνισμού μία και μισή (1 1/2) ώρα τουλάχιστον 
πριν την έναρξη του διαγωνισμού όλες τις ημέρες που 
διαρκεί αυτός. 

7. Υπεύθυνος αίθουσας και επιτηρητής απαγορεύεται 
να είναι σύζυγος ή συγγενής εξ αίματος ή εξ αγχιστείας 
μέχρι και του τρίτου βαθμού με υποψήφιο που διαγωνίζε¬ 
ται στο ίδιο εξεταστικό κέντρο ή παράρτημα εξεταστικού 
κέντρου. Σχετική δήλωση παραδίδουν στον πρόεδρο της 
τοπικής επιτροπής ή στον γενικό επόπτη του διαγωνισμού 
πριν την έναρξη του διαγωνισμού. 

Άρθρο 15 

Υποχρεώσεις υποψηφίων 

1. Οι υποψήφιοι υποχρεούνται να προσέρχονται εγκαί¬ 
ρως στις αίθουσες εξετάσεων, να καταλαμβάνουν τις θέ¬ 
σεις που τους υποδεικνύουν οι υπεύθυνοι των αιθουσών 
και γενικώς να υπακούουν στις υποδείξεις των υπευθύ¬ 
νων που αφορούν τον τρόπο και τη διαδικασία διεξαγω¬ 
γής του διαγωνισμού. Η προσέλευση των υποψηφίων 


πρέπει να γίνεται μία (1) ώρα νωρίτερα από την ώρα έναρ¬ 
ξης της εξέτασης κάθε μαθήματος. 

2. Δεν επιτρέπεται η είσοδος των υποψηφίων στην αί¬ 
θουσα εξετάσεων πριν διαπιστωθεί η ταυτότητά τους, 
σύμφωνα με την παρ. 5 του προηγούμενου άρθρου. Δεν 
επιτρέπεται να έχουν μαζί τους γραπτά ή άλλου είδους 
βοηθήματα, εκτός αυτών που ήθελε τυχόν ειδικώς επι¬ 
τρέψει η Κεντρική Επιτροπή, ούτε οποιαδήποτε μέσα επι¬ 
κοινωνίας με το εκτός της αίθουσας περιβάλλον. Υποχρε- 
ούνται όμως, να έχουν τα αναγκαία για γραφή είδη και το 
μολύβι που χρησιμοποιούν να είναι διάρκειας και μπλε ή 
μαύρου χρώματος. Δεν επιτρέπεται η χρήση διορθωτι¬ 
κού. 

3. Κάθε υποψήφιος που εξέρχεται από την αίθουσα 
υποχρεούται να παραδώσει το τετράδιο ή το απαντητικό 
φύλλο στον υπεύθυνο της αίθουσας. Υποψήφιοι που δεν 
παραδίδουν τετράδιο ή απαντητικό φύλλο ή χρησιμοποι¬ 
ούν βοηθήματα άλλα, πλην αυτών που έχουν ειδικώς τυ¬ 
χόν επιτραπεί, ή σημειώσεις ή υποψήφιοι που αλληλο- 
βοηθούνται ή επιθέτουν στα τετράδια ή απαντητικά φύλ¬ 
λα τους σημεία αναγνώρισης ή υπογράφουν τα τετράδιά 
τους ή τα απαντητικά φύλλα ή δεν συμμορφώνονται με τις 
υποδείξεις ή οδηγίες του υπευθύνου της αίθουσας ή των 
επιτηρητών ή διαταράσσουν με οποιοδήποτε τρόπο την 
τάξη ή χρησιμοποιούν μέσα επικοινωνίας με το εκτός της 
αίθουσας περιβάλλον ή δολιεύονται γενικώς την εξέταση, 
αποβάλλονται από την αίθουσα και με απόφαση της οι¬ 
κείας τοπικής επιτροπής ή του γενικού επόπτη του δια¬ 
γωνισμού αποκλείονται από τον διαγωνισμό, αφού προη¬ 
γουμένως κληθούνπροφορικώς σε άμεση ακρόαση. 

4. Δεν επιτρέπεται η έξοδος υποψηφίου από την αίθου¬ 
σα των εξετάσεων πριν από την παρέλευση μιας ώρας 
από την έναρξη της εξέτασης κάθε μαθήματος. 

5. Δεν επιτρέπεται παραμονή υποψηφίου στην αίθουσα 
εξετάσεων μετά τη σφράγιση του τετραδίου του ή του 
απαντητικού φύλλου, σύμφωνα μετηνπαρ. 4του άρθρου 
18 της παρούσας ή το τέλος του χρόνου διάρκειας της 
εξέτασης. 

Άρθρο 16 
Εξεταστέα ύλη 

1. Η εξεταστέα ύλη καθορίζεται για κάθε διαγωνισμό 
από το ΑΣΕΠ, με την προκήρυξη. Το Α.Σ.Ε.Π. λαμβάνει 
υπόψη τα προσόντα που απαιτούνται για την πλήρωση 
των προκηρυσσόμενων θέσεων, τις ανάγκες που οι θέ¬ 
σεις αυτές καλύπτουν και τις τυχόν υποδείξεις των οικεί¬ 
ων υπηρεσιών και νομικών προσώπων, σύμφωνα με την 
παρ. 3του άρθρου 17του Ν. 2190/1994. 

2. Στην εξεταστέα ύλη πάντως μπορεί να περιλαμβάνε¬ 
ται σε κάθε περίπτωση: 

α) Για θέσεις για την πλήρωση των οποίων απαιτείται 
τίτλος σπουδών πανεπιστημιακής ή τεχνολογικής εκπαί¬ 
δευσης: 

(α.α) Η ελεύθερη ανάπτυξη θέματος γενικότερου εν¬ 
διαφέροντος για τη διαπίστωση της αναλυτικής, συνθετι¬ 
κής και κριτικής ικανότητας του υποψηφίου και της ικα¬ 
νότητας ορθής σύνταξης και διατύπωσης και 

(α.β) Η σύντμηση (περίληψη) κειμένου. 

β) Γ ια θέσεις για την πλήρωση των οποίων απαιτείται τίτ¬ 
λος σπουδών δευτεροβάθμιας εκπαίδευσης: 

(β.α) Η ελεύθερη ανάπτυξη θέματος γενικών γνώσεων 
για τη διαπίστωση κυρίως της ικανότητας του υποψηφίου 
για ορθή κρίση, σύνταξη και διατύπωση και 

(β.β) Η σύντμηση (περίληψη) κειμένου. 

3. Κατά τον καθορισμό της εξεταστέας ύλης, το 
Α.Σ.Ε.Π. μπορεί, κατά την κρίση του και αφού λάβει υπό¬ 
ψη την τυχόν γνώμη των οικείων υπηρεσιών και νομικών 
προσώπων, να διαχωρίσει την ύλη αυτή για τις θέσεις εί¬ 
τε ορισμένων είτε όλων των υπηρεσιών και νομικών προ¬ 
σώπων στις οποίες αφορά η προκήρυξη του διαγωνι¬ 
σμού, σε μαθήματα υποχρεωτικά και επιλογής. Αν απο- 
φασιστεί αυτός ο διαχωρισμός, όλοι οι υποψήφιοι 
εξετάζονται στα υποχρεωτικά μαθήματα και παραλλήλως 
σε ορισμένο αριθμό μαθημάτων επιλογής, για τα οποία θα 
δηλώσουν την προτίμησή τους. Επίσης, όταν ο διαγωνι¬ 
σμός διεξάγεται κατά στάδια ορίζεται με την προκήρυξη 
η εξεταστέα ύλη (μαθήματα ή θέματα) κάθε σταδίου. 

4. Τα ειδικότερα μαθήματα στα οποία εξετάζονται οι 
υποψήφιοι και ορίζονται στην προκήρυξη, περιγράφο- 
νται, όπου είναι δυνατόν, κατά κεφάλαια ή επί μέρους τίτ¬ 
λους, εφόσον αυτά, με την αυτή ή παρεμφερή ορολογία, 
χρησιμοποιούνται στα αντίστοιχα συγγράμματα. 

5. Με την προκήρυξη μπορεί να ορίζονται συντελεστές 
βαρύτητας για όλα ή ορισμένα μαθήματα, με τους οποί¬ 
ους πολλαπλασιάζονται οι βαθμοί που θα λάβει ο υποψή¬ 
φιος στα μαθήματα αυτά. 

Άρθρο 17 

Προσδιορισμός θεμάτων 

1. Η Κεντρική Επιτροπή Διαγωνισμού μπορεί να ορίζει 
μέχριτρεις θεματοδότες για κάθε εξεταστέο μάθημα από 
πρόσωπα ειδικών για το εξεταζόμενο μάθημα γνώσεων. 
Κάθε θέμα μπορεί να αποτελείται από περισσότερα ερω¬ 
τήματα θεωρητικής ή πρακτικής φύσεως. 

Η Κεντρική Επιτροπή Διαγωνισμού συνέρχεται την ημέ¬ 
ρα της εξέτασης σε εύλογο χρόνο πριν από την έναρξη 
της εξέτασης και σε ειδικό χώρο, ο οποίος εξασφαλίζει το 
αδιάβλητο του διαγωνισμού και μαζί με τους θεματοδό¬ 
τες αποφασίζει και οριστικοποιεί τα θέματα που θα δο¬ 
θούν για εξέταση. Η Κεντρική Επιτροπή Διαγωνισμού έχει 
την πλήρη ευθύνη για τη διασφάλιση του απορρήτου των 
θεμάτων στα οποία θα εξετασθούν οι υποψήφιοι. 

2. Η εξέταση των μαθημάτων μπορεί να γίνεται είτε με 
ανάπτυξη κειμένου είτε με τη μέθοδο των ερωτήσεων 
πολλαπλών επιλογών. Στη δεύτερη περίπτωση, αντί γρα¬ 
πτής ανάπτυξης του εξεταστέου θέματος, αυτό διατυπώ¬ 
νεται υπό μορφή ερωτήσεων. Για κάθε μία ερώτηση δια¬ 
τυπώνονται περισσότερες απαντήσεις και ο υποψήφιος 
καλείται να διαγνώσει ποια από αυτές είναι η ορθή. Η Κε¬ 
ντρική Επιτροπή καθορίζει το βαθμό που αντιστοιχεί σε 
κάθε ορθή απάντηση ή το ποσοστό επί της ανώτατης βαθ¬ 
μολογίας που αντιστοιχεί στο σύνολο των ερωτήσεων 
που δίνονται. Μπορεί, επίσης, να ορίζεται μείωση της 
βαθμολογίας για κάθε εσφαλμένη απάντηση (αρνητική 
βαθμολογία). Τα ανωτέρω γνωστοποιούνται στους υπο¬ 
ψηφίους μαζί με το κείμενο των ερωτήσεων πολλαπλών 
επιλογών στις οποίες καλούνται να απαντήσουν. 

3. Όλα τα μέλη της Κεντρικής Επιτροπής, καθώς και οι 
θεματοδότες, αν δεν είναι μέλη της, παραμένουν στην αί¬ 
θουσα που συνεδριάζουν και δεν επιτρέπεται να εξέλ¬ 
θουν πριν παρέλθει μία τουλάχιστον ώρα από το τέλος 
της μετάδοσης ή διαβίβασης των θεμάτων. Οι θεματοδό¬ 
τες απαγορεύεται να είναι σύζυγοι ή συγγενείς εξ αίματος 
ή εξ αγχιστείας μέχρι και του τρίτου βαθμού με υποψήφιο 
που διαγωνίζεται στο μάθημα για το οποίο τους ανατίθε¬ 
ται η διατύπωση των εξεταστέων θεμάτων. Σχετική δήλω¬ 


ση παραδίδουν εγκαίρως στον πρόεδρο της Κεντρικής 
Επιτροπής Διαγωνισμού. 

Άρθρο 18 

Διενέργεια της γραπτής εξέτασης 

1. Η Κεντρική Επιτροπή Διαγωνισμού μεταδίδει ή διαβι¬ 
βάζει ταυτόχρονα προς άλατα εξεταστικά κέντρα τα εξε¬ 
ταστέα θέματα του μαθήματος κατά τον προσφορότερο 
δυνατό τρόπο. Σε κάθε περίπτωση λαμβάνονται τα απαι- 
τούμενα μέτρα για τη διασφάλιση του απορρήτου των 
θεμάτων ως την παραλαβή τους από τον επόπτη του εξε¬ 
ταστικού κέντρου. Αυτός αναπαράγει τα θέματα σε αριθ¬ 
μό αντιτύπων ίσο με τον αριθμό των αιθουσών του διαγω¬ 
νισμού και παραδίδει ένα αντίτυπο σε κάθε υπεύθυνο αί¬ 
θουσας προς εκφώνηση. Αν τα εξεταστέα θέματα, 
σύμφωνα μετις οδηγίες της Κεντρικής Επιτροπής, δεν θα 
εκφωνηθούν, αλλά θα διενεμηθούν στους υποψηφίους, 
αναπαράγονται σε αριθμό αντιτύπων ίσο με τον αριθμό 
των υποψηφίων σε κάθε αίθουσα και παραδίδονται στον 
υπεύθυνο αυτής. Ο υπεύθυνος κάθε αίθουσας, μόλις πα- 
ραλάβει τα θέματα, τα εκφωνεί προς τους υποψηφίους ή 
τα διανέμει σ' αυτούς κατά τα ανωτέρω. 

2. Κατά την αναπαραγωγή των θεμάτων, τόσο ο επό¬ 
πτης του εξεταστικού κέντρου, όσο και η τοπική επιτροπή 
ή ο γενικός επόπτης του διαγωνισμού έχουν την ευθύνη 
για τη διασφάλιση του απορρήτου των θεμάτων ως τη δια¬ 
νομή τους στον υπεύθυνο κάθε αίθουσας. 

3. Η διάρκεια της εξέτασης κάθε μαθήματος ορίζεται 
από την Κεντρική Επιτροπή Διαγωνισμού, ανάλογα με τη 
φύση κάθε μαθήματος και την εκτιμώμενη έκταση του 
εξεταζόμενου θέματος και μπορεί να παραταθεί από αυ¬ 
τήν μόνο μία φορά. Μετά τη λήξη του χρόνου εξέτασης, ο 
οποίος μετριέται από το τέλος της εκφώνησης ή της δια¬ 
νομής του θέματος και των τυχόν επεξηγήσεων αυτού 
στους διαγωνιζόμένους σε κάθε αίθουσα και με την ανα¬ 
κοίνωση της λήξης της εξέτασης, οι διαγωνιζόμενοι παύ¬ 
ουν κάθε ενέργεια και εγείρονται. Οι επιτηρητές μαζεύ¬ 
ουν τα τετράδια ή τα απαντητικά φύλλα των υποψηφίων, 
ανεξάρτητα αν αυτοί ολοκλήρωσαν ή όχι την ανάπτυξη 
του θέματος ή τις απαντήσεις τους. 

4. Οι επιτηρητές παραδίνουν τα τετράδια ή τα απαντη¬ 
τικά φύλλα στον υπεύθυνο της αίθουσας, ο οποίος με τη 
σειρά που τα παρέλαβε καλεί κάθε υποψήφιο να προσέλ- 
θει. Διαπιστώνει και πάλι την ταυτότητα του υποψηφίου, 
ελέγχει την ακρίβεια των ενδείξεων των ατομικών του 
στοιχείων που έχουν τεθεί από αυτόν στο οικείο πλαίσιο 
και μονογραφεί το γραπτό ή το απαντητικό φύλλο στο τέ¬ 
λος αυτού. Επίσης, ο υπεύθυνος της αίθουσας σημειώνει 
στην ονομαστική κατάσταση των διαγωνιζομένων στην αί¬ 
θουσα κάθετη ένδειξη παραπλεύρως του ονόματος του 
υποψηφίου που παρέδωσε τετράδιο (η οριζόντια ένδειξη 
έχει ήδη σημειωθεί κατά την εκφώνηση των ονομάτων για 
τον έλεγχο παρουσίας των υποψηφίων, καθώς και η λέξη 
«ΑΠΩΝ» έχει ήδη γραφεί παραπλεύρως του ονόματος 
των απάντων) και καλεί τον παριστάμενο υποψήφιο να 
σφραγίσει μόνος του το τετράδιό του ή το απαντητικό 
φύλλο με το αδιαφανές επικάλυμμα (αυτοκόλλητο). Ο 
υποψήφιος που αποχωρεί πριν από τη λήξη του χρόνου 
της εξέτασης, παραδίδει το τετράδιό του ή το απαντητικό 
φύλλο σε έναν από τους επιτηρητές της αίθουσας. Κατά 
τα λοιπά εφαρμόζεται η παρούσα παράγραφος. 

5. Μετά το τέλος της διαδικασίας της προηγούμενης πα¬ 
ραγράφου καταμετρούνται τα τετράδια ή τα απαντητικά 

φύλλα των οποίων ο αριθμός πρέπει να συμφωνεί με τον 
αριθμό των υποψηφίων που διαγωνίσθηκαν στην αίθουσα 
και μαζί με τον κατάλογο αυτών που διαγωνίστηκαν τοπο¬ 
θετούνται εντός φακέλου στην εμπρόσθια όψη του οποίου 
αναγράφεται το μάθημα που εξετάστηκε, η ονομασία του 
εξεταστικού κέντρου ή παραρτήματος αυτού, η ένδειξη 
της αίθουσας και ο αριθμός των τετραδίων ή απαντητικών 
φύλλων που περιέχονται στο φάκελο. Ο φάκελος παραδί- 
δεται επί αποδείξει στον επόπτη του εξεταστικού κέντρου, 
ο οποίος, αφού συγκεντρώσει τους φακέλους από τους 
υπεύθυνους όλων των αιθουσών, τους παραδίδει επίσης 
επί αποδείξει, στονπρόεδρο της τοπικής επιτροπής ή στον 
γενικό επόπτη του διαγωνισμού. 

6. Αφού συγκεντρωθούν οι φάκελοι από όλους του επό¬ 
πτες των εξεταστικών κέντρων, ένα τουλάχιστον μέλος 
της τοπικής επιτροπής ή ο γενικός επόπτης του διαγωνι¬ 
σμού επαληθεύει τη μυστικότητα και τον αριθμό των τε¬ 
τραδίων και απαντητικών φύλλων. Ακολούθως τα τετρά¬ 
δια ή τα απαντητικά φύλλα επανατοποθετούνται στους 
αυτούς φακέλους μαζί με τους ονομαστικούς καταλό¬ 
γους και φυλάσσονται σε ασφαλές μέρος με ευθύνη του 
προέδρου της τοπικής επιτροπής ή του γενικού επόπτη 
του διαγωνισμού, έως ότου παραληφθούν από τον υπεύ¬ 
θυνο του βαθμολογικού κέντρου ή αποσταλούν σε αυτόν. 
Αντίγραφο των ονομαστικών καταλόγων αποστέλλεται 
και στο Α.Σ.Ε.Π. Οι φάκελοι μετά απαντητικά φύλλα απο- 
στέλλονται στο Α.Σ.Ε.Π. για να βαθμολογηθούν με ηλε¬ 
κτρονικά μέσα, σύμφωνα μετηνπαρ. 8του άρθρου 21 της 
παρούσας. 

Άρθρο 19 

Πρακτικά περατώσεως της διαδικασίας 

Κατά τη διάρκεια της διεξαγωγής του διαγωνισμού, ο 
γραμματέας της Κεντρικής και κάθε τοπικής επιτροπής ή 
ο γενικός επόπτης του διαγωνισμού φροντίζει για τη σύ¬ 
νταξη των σχετικών πρακτικών, καταχωρίζοντας περιλη- 
πτικώς κάθε αξιόλογη ενέργεια ή συμβάν από την έναρξη 
της δοκιμασίας ως την παράδοση ή την αποστολή των τε¬ 
τραδίων ή απαντητικών φύλλων στα οικεία βαθμολογικά 
κέντρα. Στη συνέχεια, τα σχέδια των πρακτικών τίθενται 
υπόψη του προέδρου και των μελών της επιτροπής, διορ¬ 
θώνονται ή συμπληρώνονται όπου απαιτείται και υπογρά¬ 
φονται τόσο από τον πρόεδρο και τα μέλη της επιτροπής, 
όσο και από τον γραμματέα. Στα πρακτικά αυτά προσαρ- 
τώνται οι ονομαστικοί κατάλογοι αυτών που διαγωνίστη¬ 
καν, οι οποίοι, σύμφωνα μετηνπαρ. 6του προηγουμένου 
άρθρου 18, βρίσκονται στην τοπική επιτροπή ή στον γενι¬ 
κό επόπτη του διαγωνισμού. 

Άρθρο 20 

Ορισμός βαθμολογικών κέντρων, 
βαθμολογητών και αναβαθμολογητών 

1. Το ΑΣΕΠ με απόφασή του, ορίζει: 

Α. Τα Βαθμολογικά Κέντρα. Ειδικότερα: 

α) Όταν διεξάγεται διαγωνισμός για την πλήρωση θέ¬ 
σεων της κατηγορίας πανεπιστημιακής ή τεχνολογικής 
εκπαίδευσης, βαθμολογικό κέντρο ορίζεταιτο ΑΣΕΠ στην 
Αθήνα. Αν ο αριθμός των υποψηφίων το επιβάλει, μπορεί 
με απόφαση του ΑΣΕΠ να ορίζεται ως δεύτερο βαθμολο¬ 
γικό κέντρο το Τμήμα του ΑΣΕΠ στη Θεσσαλονίκη. Στην 
περίπτωση αυτή ορίζεται με την ίδια απόφαση ποιων νο¬ 
μαρχιών τα τετράδια θα συγκεντρωθούν σε κάθε βαθμο¬ 
λογικό κέντρο. 


β) Όταν διεξάγεται διαγωνισμός για την πλήρωση θέ¬ 
σεων της κατηγορίας δευτεροβάθμιας εκπαίδευσης, ορί¬ 
ζεται βαθμολογικό κέντρο σε κάθε νομαρχία ή σε ορισμέ¬ 
νες μόνο νομαρχίες, ανάλογα με τον συνολικό αριθμό των 
υποψηφίων που έλαβαν μέρος στο διαγωνισμό. Στα βαθ¬ 
μολογικά αυτά κέντρα μπορεί να βαθμολογούνται και τα 
γραπτά «Ελεύθερη Ανάπτυξη Θέματος γενικότερου εν¬ 
διαφέροντος» και «Σύντμηση - Περίληψη Κειμένου» αυ¬ 
τών που διαγωνίστηκαν για θέσεις της κατηγορίας πανε¬ 
πιστημιακής ή της τεχνολογικής εκπαίδευσης. 

γ) Με την ίδια απόφαση ορίζεται ο υπεύθυνος κάθε βαθ¬ 
μολογικού κέντρου, για την παραλαβή, από τον πρόεδρο 
της οικείας τοπικής επιτροπής ή από τον γενικό επόπτη 
του διαγωνισμού των τετραδίων, την παράδοσή τους 
στους βαθμολογητές, τηνπαραλαβή τους από αυτούς και 
την παράδοσή τους στον πρόεδρο της Κεντρικής Επιτρο¬ 
πής μετά τη βαθμολόγησή τους. 

Υπεύθυνος του βαθμολογικού κέντρου ορίζεται εν 
ενεργεία καθηγητής δευτεροβάθμιας εκπαίδευσης ή 
υπάλληλος του δημοσίου ή Ν.Π.Δ.Δ. ή Ο.Τ.Α. από τους 
υπηρετούντες στην περιοχή της νομαρχίας που εδρεύει 
το βαθμολογικό κέντρο. 

δ) Με την ίδια απόφαση ορίζεται ποιας ή ποιων νομαρ¬ 
χιών τα τετράδια θα συγκεντρωθούν σε κάθε βαθμολογι¬ 
κό κέντρο. Αποκλείεται η συγκέντρωση των τετραδίων 
της ίδιας νομαρχίας σε βαθμολογικό κέντρο που εδρεύει 
σ' αυτήν, με εξαίρεση την περίπτωση α' ανωτέρω, όταν 
ορίζεται ένα μόνο βαθμολογικό κέντρο. 

Τα βαθμολογικά κέντρα φυλάσσονται καθόλη τη διάρ¬ 
κεια της λειτουργίας τους από αστυνομικά όργανα σε 
24ωρη βάση. 

ε) Σε κάθε περίπτωση που η εξέταση έγινε με τη μέθοδο 
των ερωτήσεων πολλαπλών επιλογών, τα απαντητικά 
φύλλα των υποψηφίων συγκεντρώνονται στο Α.Σ.Ε.Π. 
στην Αθήνα, προκειμένου να βαθμολογηθούν με ηλε¬ 
κτρονικά μέσα, σύμφωνα μετηνπαρ. 8του άρθρου 21 της 
παρούσας. 

Β. Τους Βαθμολογητές 

Βαθμολογητές ορίζονται, ανάλογα με το είδος των εξε¬ 
ταζόμενων μαθημάτων, εν ενεργεία μέλη ΔΕΠ των ΑΕΙ της 
ημεδαπής ή μέλη διδακτικού προσωπικού των ΤΕΙ ή κα¬ 
θηγητές δευτεροβάθμιας εκπαίδευσης και, εφόσον δεν 
καλυφθεί ο αριθμός από αυτούς, ορίζονται και συνταξι¬ 
ούχοι καθηγητές της δευτεροβάθμιας, τεχνολογικής ή 
πανεπιστημιακής εκπαίδευσης. Επίσης ορίζονται μόνιμοι 
υπάλληλοιτου δημοσίου ή των Ν.Π.Δ.Δ. ή των Ο.Τ.Α. ή τα¬ 
κτικοί υπάλληλοι νομικών προσώπων ιδιωτικού δικαίου 
τηςπαρ. 1 του άρθρου 14 του Ν. 2190/1994 και εν ελλεί¬ 
ψει ιδιώτες, οι οποίοι έχουν τις απαιτούμενες γνώσεις και 
τα αντίστοιχα προσόντα για την εξέταση των οικείων μα¬ 
θημάτων. Αν πρόκειται για βαθμολόγηση μαθήματος που 
δεν διδάσκεται στα ΑΕΙ, ΤΕΙ ή σε σχολεία δευτεροβάθμιας 
εκπαίδευσης, ορίζεται ο κατάλληλος βαθμολογητής χω¬ 
ρίς δέσμευση από τα προηγούμενα εδάφια και μπορεί να 
είναι και ιδιώτης. Ο αριθμός των βαθμολογητών εξαρτά- 
ται από τον αριθμό των υποψηφίων κάθε μαθήματος, προ¬ 
κειμένου να αποφευχθεί καθυστέρηση στην εξέταση των 
γραπτών. Κάθε τετράδιο βαθμολογείται από δύο βαθμο¬ 
λογητές μεμονωμένα. Στην περίπτωση που ο διαγωνι¬ 
σμός διεξάγεται για την πλήρωση θέσεων κατηγορίας 
δευτεροβάθμιας εκπαίδευσης, οι βαθμολογητές ορίζο¬ 
νται από υπηρετούντες στη νομαρχία που εδρεύει το βαθ¬ 
μολογικό κέντρο και αν δεν συμπληρωθεί ο απαιτούμενος 

αριθμός, ορίζονται και από άλλη νομαρχία, με εξαίρεση 
τη νομαρχία της οποίας τα γραπτά θα βαθμολογηθούν 
στο συγκεκριμένο βαθμολογικό κέντρο. 

Γ. Τους Αναβαθμολογητές 

Όσα ισχύουν για τους βαθμολογητές, εφαρμόζονται 
και για τους αναβαθμολογητές. Το ΑΣΕΠ μπορεί να απο¬ 
φασίζει, να γίνεται η αναβαθμολόγηση όλωντωνγραπτών 
μόνο στο κτίριό του στην Αθήνα. 

2. Βαθμολογητές ή αναβαθμολογητές δεν επιτρέπεται 
να ορίζονται: 

α) Τα μέλη των επιτροπών του διαγωνισμού και οι θεμα- 
τοδότες. 

β) Σύζυγοι ή συγγενείς εξ αίματος ή εξ αγχιστείας μέχρι 
και του τρίτου βαθμού με υποψήφιο του οποίου το τετρά¬ 
διο θα βαθμολογηθεί στο βαθμολογικό κέντρο στο οποίο 
ορίστηκαν βαθμολογητές. Σχετική δήλωση παραδίδουν 
στον υπεύθυνο του βαθμολογικού κέντρου πριν την πα¬ 
ραλαβή των γραπτών για βαθμολόγηση. 

3. Επίσης, υπεύθυνος βαθμολογικού κέντρου απαγο¬ 
ρεύεται να ορίζεται σύζυγος ή συγγενής εξ αίματος ή εξ 
αγχιστείας μέχρι και του τρίτου βαθμού με υποψήφιο του 
οποίου το τετράδιο θα βαθμολογηθεί στο βαθμολογικό 
κέντρο του οποίου είναι υπεύθυνος. Μόλις λάβει το διορι¬ 
σμό του, υποβάλλει σχετική δήλωση στο ΑΣΕΠ για την 
έγκαιρη αντικατάστασή του. 

Άρθρο 21 

Βαθμολόγηση γραπτών - αναβαθμολόγηση 

1. Οι βαθμολογητές παραλαμβάνουν από τον υπεύθυνο 
του βαθμολογικού κέντρου επί αποδείξει αριθμό τετρα¬ 
δίων που εκτιμούν ότι μπορεί να βαθμολογήσουν εντός 
μιας ημέρας. Δεν επιτρέπεται να παραλάβουν άλλα τε¬ 
τράδια, αν δεν παραδώσουν αυτά που έχουν ήδη παρα- 
λάβει. Ο πρόεδρος ή υπεύθυνος του βαθμολογικού κέ¬ 
ντρου υποχρεούται να μη παραδώσει και ο βαθμολογη¬ 
τής να μη παραλάβει αριθμό τετραδίων πέρα του 
συνολικού αριθμού τωντετραδίων που έχει καθορίσει για 
κάθε βαθμολογητή το ΑΣΕΠ. 

2. Η βαθμολόγηση των τετραδίων γίνεται με κλίμακα 
βαθμών από ένα (1) έως και εκατό (100) και δεν επιτρέπε¬ 
ται η χρήση δεκαδικών ψηφίων. 

3. Ο βαθμολογητής που βαθμολογεί το τετράδιο πρώ¬ 
τος, σημειώνειτο βαθμό αριθμητικώς και ολογράφως στο 
ειδικό προς τούτο πλαίσιο, θέτει τη μονογραφή του και 
καλύπτει αμέσως το βαθμό με αδιαφανές επικάλυμμα 
(αυτοκόλλητο). Ο δεύτερος βαθμολογητής σημειώνειτο 
βαθμό στο ειδικό γι' αυτόν πλαίσιο του τετραδίου και θέ¬ 
τει τη μονογραφή του. Διόρθωση του βαθμού ισχύει μόνο 
εφόσον μονογράφεται από τον βαθμολογητή. 

4. Για τη διασφάλιση της ορθότερης και αντικειμενικό¬ 
τερης αξιολόγησης των γραπτών, κάθε βαθμολογητής 
σημειώνει, με διαφορετικού χρώματος μολύβι ο καθένας, 
επί του τετραδίου, οσάκις είναι δυνατό, τα λάθη του υπο¬ 
ψηφίου, ώστε η βαθμολόγηση να παρίσταται αιτιολογη¬ 
μένη. Ο πρώτος βαθμολογητής χρησιμοποιεί μολύβι 
διάρκειας κόκκινο και ο δεύτερος πράσινο. 

5. Μετά τη βαθμολόγηση των γραπτών καιαπότουςδύο 
βαθμολογητές, ο υπεύθυνος του βαθμολογικού κέντρου 
προβαίνει σε αποσφράγιση του βαθμού του πρώτου βαθ¬ 
μολογητή που είναι καλυμμένος με αδιαφανές επικάλυμ¬ 
μα (αυτοκόλλητο). Όταν διαπιστωθεί ότι η βαθμολογία 
των δύο βαθμολογητών για το ίδιο τετράδιο διαφέρει πε¬ 
ρισσότερο από δώδεκα (12) μονάδες, τότε καλεί τρίτο 


βαθμολογητή - αναβαθμολογητή από πίνακα που έχει ορί¬ 
σει το ΑΣΕΠ για την αναβαθμολόγηση των γραπτών. Ο 
βαθμός που θέτει ο αναβαθμολογητής δεν μπορεί να εί¬ 
ναι κατώτερος ούτε ανώτερος του κατώτερου και ανώτε¬ 
ρου βαθμού που έχουν θέσει οι δύο βαθμολογητές. Ο 
βαθμός του αναβαθμολογητή καταργεί και υποκαθιστά 
τους δύο άλλους βαθμούς. 

6. Μετά το πέρας και της τυχόν αναβαθμολόγησης των 
γραπτών, ο υπεύθυνος του βαθμολογικού κέντρου παρα- 
δίδει επί αποδείξει στην Κεντρική Επιτροπή τα τετράδια 
του διαγωνισμού για την πλήρωση θέσεων πανεπιστημια¬ 
κής ή τεχνολογικής εκπαίδευσης, πλην των τετραδίων για 
την «Ελεύθερη ανάπτυξη θέματος γενικότερου ενδιαφέ¬ 
ροντος» και τη «Συνοπτική απόδοση - περίληψη κειμέ¬ 
νου», εφόσον αυτά δεν βαθμολογήθηκαν στο ίδιο βαθμο¬ 
λογικό κέντρο με τα τετράδια των λοιπών μαθημάτων της 
κατηγορίας πανεπιστημιακής ή τεχνολογικής εκπαίδευ¬ 
σης. Τα τετράδια του διαγωνισμού για την πλήρωση θέ¬ 
σεων κατηγορίας δευτεροβάθμιας εκπαίδευσης και τα τε¬ 
τράδια «Ελεύθερη ανάπτυξη θέματος γενικότερου ενδια¬ 
φέροντος» και «Σύντμηση - περίληψη κειμένου» της 
κατηγορίας πανεπιστημιακής και τεχνολογικής εκπαίδευ¬ 
σης, τα παραδίδει επί αποδείξει στην τοπική επιτροπή ή 
στον γενικό επόπτη του διαγωνισμού, της νομαρχίας από 
την οποία είχαν παραληφθεί, οι οποίοι και μεριμνούν για 
την αποστολή τους στην Κεντρική Επιτροπή Διαγωνι¬ 
σμού. 

7. Γ ια τη βαθμολόγηση ή αναβαθμολόγηση του γρα¬ 
πτού της εξέτασης στη δακτυλογραφία και διαμόρφωση 
κειμένων εφαρμόζεται η παρ. 4 του άρθρου 23 της πα¬ 
ρούσας. 

8. Όταν το μάθημα έχει εξετασθεί με τη μέθοδο των 
ερωτήσεων πολλαπλών επιλογών, η βαθμολόγηση γίνε¬ 
ται με ηλεκτρονικά μέσα χωρίς χρησιμοποίηση βαθμολο¬ 
γητών, ήτοι με απευθείας ανάγνωση και βαθμολόγηση 
του απαντητικού φύλλου του υποψηφίου ηλεκτρονικώς 
με βάση τους προκαθορισμένους βαθμούς, σύμφωνα με 
την παρ. 2 του άρθρου 17 της παρούσας. 

Άρθρο 22 

Βαθμός μαθήματος, βαθμός εξέτασης, 
συνολικός βαθμός διαγωνισμού 

1. Βαθμός μαθήματος 

Βαθμός μαθήματος είναι ο αριθμητικός βαθμός με τον 
οποίο εκφράζεται η αξιολόγηση συγκεκριμένου μαθήμα¬ 
τος. Ο βαθμός μαθήματος διαμορφώνεται με βάση τον 
τρόπο εξέτασης του μαθήματος. Ειδικότερα: 

α. Όταν οι απαντήσεις στα εξεταστέα θέματα του αυτού 
μαθήματος δίνονται σε ένα μόνο τετράδιο, βαθμός του 
μαθήματος είναι ο μέσος όρος των βαθμών των δύο βαθ¬ 
μολογητών ή ο βαθμός του αναβαθμολογητή. 

β. Αν για ορισμένα ερωτήματα του αυτού μαθήματος 
έχουν καθορισθεί συντελεστές βαρύτητας, βαθμός του 
μαθήματος είναι ο βαθμός που προκύπτει από το σταθμι¬ 
σμένο μέσο όρο, με βάση τους συντελεστές βαρύτητας. 

γ. Όταν οι απαντήσεις στα εξεταστέα θέματα του αυτού 
μαθήματος δίνονται σε διαφορετικά τετράδια, διότι το κά¬ 
θε τετράδιο θα βαθμολογηθεί από διαφορετικούς βαθμο¬ 
λογητές, βαθμός του μαθήματος είναι ο βαθμός που προ¬ 
κύπτει από το σταθμισμένο μέσο όρο, με βάση τον αριθ¬ 
μό των ερωτημάτων κάθε τετραδίου, όταν τα ερωτήματα 
είναι ισοδύναμα. Αντα ερωτήματα έχουν συντελεστές βα¬ 
ρύτητας, λαμβάνονται υπόψη και οι συντελεστές. 

δ. Στην περίπτωση εξέτασης με τη μέθοδο των ερωτή¬ 
σεων πολλαπλών επιλογών, όταν για το ίδιο μάθημα οι 
απαντήσεις δίνονται σε ένα απαντητικό φύλλο, βαθμός 
του μαθήματος είναι το άθροισμα των βαθμών όλων των 
ορθών απαντήσεων ως προς το σύνολό τους και, εφόσον 
στη συγκεκριμένη περίπτωση εφαρμόζεται και αρνητική 
βαθμολόγηση, μετά από αφαίρεση της βαθμολογίας, που 
αντιστοιχεί στις εσφαλμένες απαντήσεις. 

ε. Όταν ορισμένα ερωτήματα του αυτού μαθήματος 
αναπτύσσονται σε τετράδιο και άλλα απαντιόνται με τη 
μέθοδο των ερωτήσεων πολλαπλών επιλογών σε απαντη¬ 
τικό φύλλο, κάθε ερώτημα που απαντάται με ανάπτυξη 
κειμένου (τετράδιο), θα ισοδυναμεί με ένα ορισμένο αριθ¬ 
μό ερωτήσεων που απαντιόνται με τη μέθοδο των ερωτή¬ 
σεων πολλαπλών επιλογών (απαντητικό φύλλο). Ο αριθ¬ 
μός αυτός των ερωτήσεων γνωστοποιείται στους υποψη¬ 
φίους από την αρχή της εξέτασης. Στην περίπτωση αυτή, 
βαθμός του μαθήματος είναι ο βαθμός που προκύπτει 
από το σταθμισμένο μέσο όρο του βαθμού του τετραδίου 
και του βαθμού του απαντητικού φύλλου. 

στ. Όταν για συγκεκριμένο μάθημα γίνεται προφορική 
εξέταση, βαθμός του μαθήματος είναι ο μέσος όρος των 
βαθμών των δύο βαθμολογητών ή ο βαθμός του αναβαθ- 
μολογητή. 

ζ. Όταν για το ίδιο μάθημα γίνεται και γραπτή και προ¬ 
φορική εξέταση, βαθμός του μαθήματος είναι ο σταθμι¬ 
σμένος μέσος όρος του βαθμού της γραπτής και προφο¬ 
ρικής εξέτασης. Αν έχουν καθοριστεί συντελεστές βαρύ¬ 
τητας, βαθμός του μαθήματος είναι ο βαθμός που 
προκύπτει από το σταθμισμένο μέσο όρο, με βάση τους 
συντελεστές βαρύτητας. 

2. Βαθμός της εξέτασης (γραπτής ή και προφορικής) 
Βαθμός της εξέτασης είναι ο μέσος όρος των βαθμών 
όλων των μαθημάτων. Αν τα μαθήματα έχουν συντελεστή 
βαρύτητας, βαθμός της εξέτασης είναι ο σταθμισμένος 
μέσος όρος των βαθμών όλων των μαθημάτων, με βάση 
τους συντελεστές βαρύτητας. 

2. Συνολικός βαθμός του διαγωνισμού 
Συνολικός βαθμός του διαγωνισμού είναι ο βαθμός της 
εξέτασης προσαυξημένος με τις προσαυξήσεις που δι¬ 
καιούται ο υποψήφιος. 

Άρθρο 23 

Εξέταση στη δακτυλογραφία - 
στενογραφία - ξένη γλώσσα 

1. Ειδικώς για το μάθημα της δακτυλογραφίας, το προς 
αντιγραφή κείμενο ορίζεται από την Κεντρική Επιτροπή, 
σύμφωνα μετηνπαρ. 1 του άρθρου 17 της παρούσας. Η 
εξέταση γίνεται υποχρεωτικώς σε μηχανές δακτυλογρά¬ 
φησης με οπτική οθόνη καταγραφής και εκτυπωτή. Η εξέ¬ 
ταση στη δακτυλογραφία περιλαμβάνει και διαμόρφωση 
πινάκων. 

2. Για τη διαπίστωση της γνώσης ξένης γλώσσας, το 
ΑΣΕΠ καθορίζει με τηνπροκήρυξη αν θα γίνει γραπτή εξέ¬ 
ταση ή θα αποδειχθεί η γνώση βάσει πιστοποιητικών ή τίτ¬ 
λων σπουδών. Στην περίπτωση της γραπτής εξέτασης, 
αυτή μπορεί να περιλαμβάνει έκθεση ιδεών, πραγμάτευ- 
ση θέματος στην ξένη γλώσσα, μετάφραση κειμένου από 
την ελληνική στην ξένη γλώσσα και αντιστρόφως, ανάλο¬ 
γα με το απαιτούμενο, κατά τις οικείες διατάξεις ή κανο¬ 
νισμούς ή την προκήρυξη, επίπεδο γνώσης της ξένης 
γλώσσας, ή να εφαρμόζεται για το σύνολο ή μέρος της 
εξέτασης η μέθοδος των ερωτήσεων πολλαπλών επιλο¬ 


γών. Κατά τα λοιπά εφαρμόζονται οι παρ. 1 και 2 του άρ¬ 
θρου 17 της παρούσας. Αν απαιτείται και προφορική εξέ¬ 
ταση στην ξένη γλώσσα, εφαρμόζεται περαιτέρω το άρ¬ 
θρο 25 της παρούσας. 

3. Κατά την εξέταση στη δακτυλογραφία, κάθε υποψή¬ 
φιος αναγράφει τα στοιχεία του ονοματεπωνύμου του 
στον ηλεκτρονικό υπολογιστή, σύμφωνα με τις οδηγίες 
του υπευθύνου της αίθουσας. Το προς δακτυλογράφηση 
και διαμόρφωση πινάκων κείμενο δίνεται στους υποψηφί¬ 
ους πάντοτε γραπτώς και τους γνωστοποιείται και ο χρό¬ 
νος διάρκειας της εξέτασης που έχει καθορίσει η Κεντρι¬ 
κή Επιτροπή του Διαγωνισμού. Σε κάθε περίπτωση παρέ¬ 
χεται στους εξεταζόμενους χρόνος δέκα περίπου λεπτών 
της ώρας για την εξοικείωσή τους με τα ηλεκτρονικά μέ- 
σαπου θα χρησιμοποιήσουν. Μόλιςδιανεμηθείτογραπτό 
κείμενο, παρέχεται στους υποψηφίους χρονικό διάστημα 
τριών (3) έως πέντε (5) πρώτων λεπτών της ώρας, προ- 
κειμένου να αναγνώσουν το κείμενο. Μετά την πάροδο 
του χρονικού αυτού διαστήματος ακολουθεί η εντολή 
έναρξης της δακτυλογράφησης του κειμένου και της δια¬ 
μόρφωσης πινάκων. Μόλις συμπληρωθεί η καθορισμένη 
χρονική διάρκεια της εξέτασης και με την ανακοίνωση της 
λήξης της εξέτασης, οι εξεταζόμενοι παύουν κάθε ενέρ¬ 
γεια και εγείρονται. Η ανωτέρω διαδικασία περιγράφεται 
από τον υπεύθυνο της αίθουσας στους υποψηφίους πριν 
την έναρξη της εξέτασης. Ακολουθεί η εκτύπωση από τον 
εξεταζόμενο του κειμένου που δακτυλογράφησε και των 
πινάκων που διαμόρφωσε, το οποίο μαζί με τους πίνακες 
συρράπτεται στο τετράδιο και ακολούθως σφραγίζεται 
από τον υπεύθυνο της αίθουσας ενώπιον του υποψηφίου 
με τη σφραγίδα του ΑΣΕΠ και εφαρμόζονται περαιτέρω, 
κατά τα λοιπά, όσα ορίζονται στις παρ. 5 και 6 του άρθρου 
18 της παρούσας. 

4. Γ ια τη βαθμολόγηση ή αναβαθμολόγηση του γρα¬ 
πτού της εξέτασης στη δακτυλογραφία λαμβάνεται υπό¬ 
ψη η ταχύτητα, η ακρίβεια και η γενική εμφάνιση του κει¬ 
μένου. 

5. Οι διατάξεις των παρ. 1,3 και 4 του παρόντος άρθρου 
εφαρμόζονται αναλόγως και για την εξέταση του μαθή¬ 
ματος της στενογραφίας, ελληνικής και ξενόγλωσσης, 
ως και για την εξέταση στο χειρισμό στατιστικών και λογι¬ 
στικών μηχανών ή άλλων παρεμφερών, εφόσον η εξέτα¬ 
ση αυτή προβλέπεται από την προκήρυξη. 

6. Αν η βαθμολόγηση του μαθήματος της δακτυλογρα¬ 
φίας ή στενογραφίας γίνεται με ηλεκτρονικά μέσα, εφαρ¬ 
μόζεται αναλόγως η παρ. 8του άρθρου 21 τηςπαρούσας. 

Άρθρο 24 

Ειδική γραπτή εξέταση 

1. Στην περίπτωση διεξαγωγής της ειδικής εξέτασης, η 
οποία προβλέπεται από το δεύτερο εδάφιο της παρ. 3 του 
άρθρου 15 Ν. 2190/1994, αυτή μπορεί να έχει τη μορφή: 
α) είτε της γραπτής δοκιμασίας με ερωτήματα (ΙθεΙε), β) 
είτε των ερωτήσεων πολλαπλών επιλογών, γ) είτε των 
ηχητικών ή οπτικών σημάτων ή εικόνων με χρήση ηλε¬ 
κτρονικών μέσων, μηχανών προβολής ή ήχου ή άλλου 
πρόσφορου μέσου. 

2. Η Κεντρική Επιτροπή, με βάση το αποτέλεσμα της ει¬ 
δικής εξέτασης, προβαίνει στον αποκλεισμό υποψηφίων 
που δεν συγκεντρώνουν τις προϋποθέσεις ανταπόκρισης 
στα ιδιαίτερα καθήκοντα των προς πλήρωση θέσεων. 
Στην περίπτωση αυτή, η Κεντρική Επιτροπή καλεί σε εξέ¬ 
ταση τους επόμενους κατά τη σειρά του πίνακα κατάτα- 

ξης υποψηφίους, ώστε να καλύπτεται πλήρως ο αριθμός 
των προς πλήρωση θέσεων. Η Κεντρική Επιτροπή, όταν 
αποκλείει υποψηφίους απότο διορισμό, εντάσσει στον πί¬ 
νακα διοριστέωντους επόμενους κατά σειρά κατάταξης, 
για τους οποίους το αποτέλεσμα της εξέτασης είναι θετι¬ 
κό, μέχρι να καλυφθεί ο αριθμός των προς πλήρωση θέ¬ 
σεων. 

3. Στην περίπτωση που διενεργείται συνέντευξη κατά 
την παρ. 3 του άρθρου 15 του Ν. 2190/1994, αυτή δεν 
βαθμολογείται. Η οικεία ειδική επιτροπή που συγκροτεί¬ 
ται για το σκοπό αυτόν σύμφωνα με τις ανωτέρω διατά¬ 
ξεις, εισηγείται, με βάση το αποτέλεσμα της συνέντευ¬ 
ξης, προς την Κεντρική Επιτροπή τον αποκλεισμό υπο¬ 
ψηφίου για τον οποίο κρίνει, ότι δεν συγκεντρώνει τις 
προϋποθέσεις ανταπόκρισης στα ιδιαίτερα καθήκοντα 
των προς πλήρωση θέσεων. Στην περίπτωση αυτή, η οι¬ 
κεία ειδική επιτροπή καλεί σε συνέντευξη τους επόμε¬ 
νους κατά τη σειρά του πίνακα κατάταξης υποψηφίους, 
ώστε να καλύπτεται ο αριθμός των προς πλήρωση θέσε¬ 
ων. Η Κεντρική Επιτροπή, όταν αποκλείει από το διορι¬ 
σμό υποψηφίους, βάσει της εισήγησης της ειδικής επι¬ 
τροπής, εντάσσει στον πίνακα διοριστέων τους αμέσως 
επόμενους κατά τη σειρά του πίνακα κατάταξης, για 
τους οποίους το αποτέλεσμα της συνέντευξης είναι θε¬ 
τικό, μέχρι να καλυφθεί ο αριθμός των προς πλήρωση 
θέσεων. 

Άρθρο 25 

Προφορική εξέταση 

1. Στις περιπτώσεις κατά τις οποίες απαιτείται, σύμφω¬ 
να με την παρ. 3 του άρθρου 15 του Ν. 2190/1994, προ¬ 
φορική εξέταση, αυτή ενεργείται, με εφαρμογή της βαθ¬ 
μολογικής κλίμακας του άρθρου 21 παρ. 2 της παρούσας, 
δημοσίως από τρεις εξεταστές, που ορίζονται σύμφωνα 
με το άρθρο 20 της παρούσας. Από τους εξεταστές, δύο 
εκτελούν χρέη βαθμολογητή και, ταυτόχρονα, τρίτος 
αναβαθμολογητή, για την περίπτωση που η βαθμολογία 
των δύο βαθμολογητών διαφέρει περισσότερο από δώ¬ 
δεκα (12) μονάδες. 

2. Η προφορική εξέταση μπορεί, με απόφαση του 
ΑΣΕΠ, να γίνεται σε ένα εξεταστικό κέντρο για όλους τους 
υποψηφίους. Η Κεντρική Επιτροπή Διαγωνισμού καταρτί¬ 
ζει, σε συνεργασία με τους ορισμένους εξεταστές, πρό¬ 
γραμμα διεξαγωγής της προφορικής εξέτασης, το οποίο 
αναρτάται στο κατάστημα στο οποίο αυτή θα γίνει. 

3. Οι υποψήφιοι καλούνται και προσέρχονται ενώπιον 
όλων των εξεταστών μεμονωμένως ή κατά ομάδες που 
ορίζονται από τους εξεταστές και κατά τη σειρά του αλ¬ 
φαβητικού πίνακα του άρθρου 8 της παρούσας, αντίγρα¬ 
φο του οποίου παραδίδεται σε κάθε εξεταστή με φροντί¬ 
δα της Κεντρικής Επιτροπής πριν από την έναρξη της 
προφορικής εξέτασης. Η εξέταση γίνεται δημοσίως, αλ¬ 
λά δεν μπορεί να παρίστανται σ'αυτήν όσοι από τους υπο¬ 
ψηφίους δεν έχουν εξεταστεί. 

4. Η προφορική εξέταση στην ξένη γλώσσα μπορεί να 
περιλαμβάνειτην υποβολή ερωτήσεων στην ξένη γλώσσα 
από τους εξεταστές στους υποψηφίους, οι οποίοι απα¬ 
ντούν στην ξένη γλώσσα, την ανάγνωση κειμένου από 
τους εξεταστές στην ελληνική γλώσσα, το οποίο ο υπο¬ 
ψήφιος μεταφράζει προφορικώς στην ξένη γλώσσα και 
την ανάγνωση κειμένου από τους εξεταστές στην ξένη 
γλώσσα, το οποίο ο υποψήφιος μεταφράζει προφορικώς 
στην ελληνική γλώσσα. Η υποβολή ερωτήσεων σκοπεύει 


στη διακρίβωση της ικανότητας του υποψηφίου να εκ¬ 
φράζεται ευχερώς στην ξένη γλώσσα και να διατυπώνει 
νοήματα σ'αυτήν. Η ανάγνωση των δύο κειμένων σκοπεύ¬ 
ει στη διακρίβωση της ικανότητας μετάφρασης ή διερμη- 
νείας υπό του υποψηφίου θεμάτων ποικίλης ορολογίας, η 
οποία προσιδιάζει κατά το δυνατόν στα γενικότερα καθή¬ 
κοντα των θέσεων που οι υποψήφιοι θα καταλάβουν σε 
συγκεκριμένες υπηρεσίες. Προς τούτο τα δύο κείμενα εν- 
δείκνυται να είναι διαφορετικού γνωστικού αντικειμένου 
(π.χ. το ένα πολιτιστικού περιεχομένου, το άλλο νομικού 
περιεχομένου). 

5. Η κατάσταση με τα ονόματα όσων εξετάστηκαν προ¬ 
φορικώς και με τη βαθμολογία τους παραδίδεται από 
τους εξεταστές στην Κεντρική Επιτροπή. 

6. Για την εξέταση στην ορθοφωνία, εξεταστές μπορεί 
να ορίζονται και ηθοποιοί κρατικών θεάτρων. Όταν η ορ¬ 
θοφωνία εξετάζεται αυτοτελώς δεν βαθμολογείται, αλλά 
οι εξεταστές προτείνουν στην Κεντρική Επιτροπή τον 
αποκλεισμό των υποψηφίων που δεν διαθέτουν το προ¬ 
σόν της ορθοφωνίας στο βαθμό που απαιτείται για την 
άσκηση των καθηκόντων της θέσης. 

7. Η προφορική εξέταση μπορεί, με κατάλληλη οργά¬ 
νωσή της απάτην Κεντρική Επιτροπή, να μη γίνεται με εμ¬ 
φάνιση των εξεταζομένων ενώπιον των εξεταστών-βαθ- 
μολογητών, δηλαδή χωρίς οπτική επαφή τους με αυτούς 
και χωρίς οι εξεταστές-βαθμολογητές να γνωρίζουν τα 
ονοματεπώνυμα των εξεταζομένων, για αντικειμενικότε¬ 
ρη αξιολόγηση. Προς τούτο, το ονοματεπώνυμο κάθε 
υποψηφίου αντικαθίσταται με κωδικό αριθμό. Οι εξετα- 
στές-βαθμολογητές βαθμολογούν τον υποψήφιο βάσει 
του κωδικού αριθμού, χωρίς να γνωρίζουν σε ποιον υπο¬ 
ψήφιο αντιστοιχεί ο κωδικός αυτός αριθμός. Μπορεί, επί¬ 
σης, οι ερωτήσεις ή τα θέματα της προφορικής εξέτασης 
να δίνονται στους υποψηφίους μέσω ηλεκτρονικής ή άλ¬ 
λης κατάλληλης συσκευής ήχου. Μπορεί, επίσης, οι απα¬ 
ντήσεις των υποψηφίων να εγγράφονται με χρήση μα¬ 
γνητοφώνου ή άλλου (ηλεκτρονικού) τρόπου εγγραφής, 
σε κατάλληλο μέσο (π.χ. μαγνητοταινία, δισκέτα ή άλλο), 
το οποίο σφραγίζεται από τους επιτηρητές και τον υπεύ¬ 
θυνο της αίθουσας και με καλυμμένο το ονοματεπώνυμο 
του υποψηφίου αποστέλλεται στο βαθμολογικό κέντρο 
για βαθμολόγηση. 

Άρθρο 26 

Πίνακες βαθμολογίας 

1. Μόλις ολοκληρωθεί η βαθμολόγηση όλων των μαθη¬ 
μάτων του διαγωνισμού, ακολουθεί, με φροντίδα της Κε¬ 
ντρικής Επιτροπής και με την εποπτεία ενός τουλάχιστον 
μέλους της, που ορίζεται από τον πρόεδρο αυτής, η απο¬ 
σφράγιση των καλυμμένων ονοματεπωνύμων των υπο¬ 
ψηφίων από τα τετράδια ή απαντητικά φύλλα όλων των 
μαθημάτων. Οι μετά την αποσφράγιση ενέργειες για την 
κατάρτιση των ονομαστικών πινάκων βαθμολογίας γίνο¬ 
νται μηχανογραφικώς με ευθύνη της Κεντρικής Επιτρο¬ 
πής. 

2. Αν υποψήφιος δεν προσήλθε στην εξέταση ορισμέ¬ 
νου μαθήματος ή για οποιαδήποτε αιτία αποκλείσθηκε 
από την εξέταση σε συγκεκριμένο μάθημα ή κατά την 
αποχώρησή του από την αίθουσα εξετάσεων δεν παρέ¬ 
δωσε, όπως είχε υποχρέωση, τετράδιο ή απαντητικό φύλ¬ 
λο για το εξεταζόμενο μάθημα, σε κάθε περίπτωση η έν¬ 
δειξη ένα (1) επέχει θέση βαθμού για το συγκεκριμένο μά¬ 
θημα. 

3. Όσοι λάβουν βαθμό εξέτασης ίσο τουλάχιστον προς 
τον αριθμό εξήντα (60) κατατάσσονται στους πίνακες κα¬ 
τάταξης υποψηφίων. Η κατάταξη γίνεται κατά φθίνουσα 
σειρά βαθμολογίας με βάση το συνολικό βαθμό του δια¬ 
γωνισμού. 

4. Στους πίνακες κατάταξης υποψηφίων και έναντι του 
ονόματος καθενός αναγράφεται ο βαθμός κάθε μαθήμα¬ 
τος, ο συντελεστής του, εφόσον υπάρχει, ο βαθμός εξέ¬ 
τασης, οι προσαυξήσεις και ο συνολικός βαθμός του δια¬ 
γωνισμού. 

5. Αν στο βαθμό εξέτασης και στο συνολικό βαθμό του 
διαγωνισμού προκύπτει δεκαδικός αριθμός αυτός στρογ- 
γυλοποιείται σε δύο δεκαδικά ψηφία της μονάδας. 

6. Αν διεξάγονταιταυτοχρόνως δύο ή περισσότεροι δια¬ 
γωνισμοί από την ίδια κεντρική επιτροπή, οι υποψήφιοι 
που μετέχουν σ' αυτούς και διαγωνίζονται σε κοινά μαθή¬ 
ματα, εξετάζονται σ' αυτά ταυτοχρόνως μία μόνο φορά 
και η βαθμολογία των μαθημάτων αυτών λαμβάνεται υπό¬ 
ψη για τον καθορισμό της σειράς κατάταξής τους σε 
όλους τους διαγωνισμούς αυτούς στους οποίους νομί- 
μως μετέχουν. 

Άρθρο 27 

Πίνακες α) κατάταξης υποψηφίων, 
β) διοριστέων, γ) απορριπτέων 

1. Μετά την κατάρτιση των ονομαστικών πινάκων βαθ¬ 
μολογίας, η Κεντρική Επιτροπή καταρτίζει τους εξής πί¬ 
νακες: 

α) Πίνακα κατάταξης υποψηφίων στον οποίο περιλαμ¬ 
βάνονται οι υποψήφιοι που συγκέντρωσαν την απαιτού- 
μενη βαθμολογία βάσης, κατά κατηγορία, κλάδο ή ειδικό¬ 
τητα και φθίνουσα σειρά συνολικής βαθμολογίας. Παρα- 
πλεύρωςτου ονόματος κάθε υποψηφίου αναγράφονται ο 
βαθμός κατά μάθημα, ο βαθμός εξέτασης, οι τυχόν συ¬ 
ντελεστές, οι προσαυξήσεις και ο συνολικός βαθμός του 
διαγωνισμού. 

β) Πίνακα διοριστέων ανά νομαρχία και κατά κατηγορία 
με φθίνουσα σειρά συνολικής βαθμολογίας, ανάλογα και 
με τις προτιμήσεις τους, στον οποίο αναφέρεται ο φορέ¬ 
ας στον οποίο διορίζονται. Ο πίνακας διοριστέων καταρ¬ 
τίζεται με βάση τον πίνακα κατάταξης υποψηφίων και με 
τη σειρά που έχουν σ’ αυτόν, σε συνδυασμό και με τη δή¬ 
λωση προτίμησής τους και περιλαμβάνει αριθμό διορι- 
στέων ίσο με τον αριθμό των θέσεων που προκηρύχθη¬ 
καν. 

γ) Αλφαβητικό πίνακα απορριπτέων κατά κατηγορία. Σ’ 
αυτόν αναγράφονται όσοι δεν συγκέντρωσαν την απαι- 
τούμενη για την κατάταξή τους βαθμολογία βάσης για τη 
θέση που επιδίωκαν, με το βαθμό που έλαβαν κατά μάθη¬ 
μα. 

2. Σε περίπτωση που για ορισμένες θέσεις ορίζονται με 
την προκήρυξη πρόσθετα προσόντα (π.χ. εμπειρία, γνώ¬ 
ση ξένης γλώσσας), αναγράφονται εφόσον είναι δυνατόν 
και τα πρόσθετα αυτά προσόντα σε ειδική στήλη δίπλα 
στη βαθμολογία του υποψηφίου, υπό την προϋπόθεση ότι 
έχει περιλάβει στη δήλωση προτίμησής του και τις θέσεις 
αυτές. 

3. Σε περίπτωση ισοβαθμίας υποψηφίων στη συνολική 
βαθμολογία, προηγούνται στον πίνακα κατάταξης υπο¬ 
ψηφίων οι κάτοχοι διδακτορικού διπλώματος ΑΕΙ της ημε¬ 
δαπής ή ισότιμου της αλλοδαπής και έπονται οι κάτοχοι 
μεταπτυχιακού τίτλου σπουδών της ημεδαπής ή αναγνω¬ 
ρισμένου όμοιου της αλλοδαπής, ετήσιας τουλάχιστον 


φοίτησης. Όταν η σειρά κατάταξης των υποψηφίων δεν 
μπορεί να καθορισθεί ούτε με βάση τα ανωτέρω στοιχεία, 
τότε προηγείται ο υποψήφιος που έλαβε το μεγαλύτερο 
βαθμό στο μάθημα που έχει το μεγαλύτερο συντελεστή 
και αν στο συγκεκριμένο μάθημα έχουν τον ίδιο βαθμό, 
προηγείται ο υποψήφιος που έχει μεγαλύτερο βαθμό στο 
μάθημα που έχει τον αμέσως επόμενο σε μονάδες συντε¬ 
λεστή και ούτω καθεξής. Αν συμπίπτουν όλοι οι συντελε¬ 
στές, λαμβάνεται υπόψη ο βαθμόςτον οποίο έλαβε ο υπο¬ 
ψήφιος στο μάθημα που αναγράφεται πρώτο στην προ¬ 
κήρυξη και αν αυτός συμπίπτει, ο βαθμός που έλαβε στο 
μάθημα που αναγράφεται δεύτερο και ούτω καθεξής. Το 
ίδιο ισχύει και όταν δεν έχουν ορισθεί συντελεστές για τα 
μαθήματα. 

4. Αν δεν καταστεί δυνατός ο καθορισμός της σειράς 
κατάταξης βάσει των κριτηρίων της προηγούμενης πα¬ 
ραγράφου, αυτή καθορίζεται με κλήρωση. Η κλήρωση εί¬ 
ναι δημόσια και γίνεται παρουσία ενός τουλάχιστον μέ¬ 
λους της Κεντρικής Επιτροπής που ορίζεται από τον Πρό¬ 
εδρο αυτής. Ο ακριβής τόπος και χρόνος της κλήρωσης 
ορίζεται με απόφαση του Προέδρου της Κεντρικής Επι¬ 
τροπής που τοιχοκολλάται στο κτίριο του Α.Σ.Ε.Π. τρεις 
(3) τουλάχιστον ημέρες πριν την ημέρα διενέργειας της 
κλήρωσης. Για την τοιχοκόλληση συντάσσεται πρακτικό 
που υπογράφεται από ένα μέλος και τον γραμματέα της 
Κεντρικής Επιτροπής. 

5. Οι πίνακες κατάταξης υποψηφίων αποστέλλονται με 
φροντίδα της Κεντρικής Επιτροπής στις οικείες νομαρ¬ 
χιακές αυτοδιοικήσεις της Χώρας για ανάρτηση, οι οποί¬ 
ες και αποστέλλουν στο Α.Σ.Ε.Π. το σχετικό πρακτικό 
ανάρτησης υπογραμμένο από τον υπάλληλο που ενήργη- 
σε την ανάρτηση. Ταυτοχρόνως οι πίνακες παραδίδονται 
και στο ΑΣΕΠ, το οποίο αποστέλλει για δημοσίευση σε 
δύο ημερήσιες εφημερίδες των Αθηνών ανακοίνωση, με 
την οποία γνωστοποιείται ότι οι πίνακες κατάταξης υπο¬ 
ψηφίων απεστάλησαν για ανάρτηση στις οικείες νομαρ¬ 
χιακές αυτοδιοικήσεις. Όμοια ανακοίνωση γίνεται και μέ¬ 
σω του διαδικτύου στον ηλεκτρονικό τόπο του Α.Σ.Ε.Π. 

6. Σε όσες νομαρχίες έχουν καθορισθεί, βάσει του προ- 
βλεπόμενου υπάτου νόμου (Ν. 2190/1994, άρθρο Μπαρ. 
6) ποσοστού 20%, θέσεις των κατηγοριών ΠΕ, ΤΕ και ΔΕ 
συγκεκριμένων φορέων για πολυτέκνους και τέκνα πολυ¬ 
τέκνων, καταρτίζεται και χωριστός κατά κατηγορία πίνα¬ 
κας κατάταξης υποψηφίων που περιλαμβάνει τους πολυ¬ 
τέκνους και τέκνα πολυτέκνων που έλαβαντη βαθμολογία 
βάσης κατά τη σειρά της συνολικής βαθμολογίας τους 
στο γραπτό διαγωνισμό. Από τον ειδικό αυτόν πίνακα και 
με τη σειρά που έχουν οι υποψήφιοι σ’ αυτόν καταρτίζεται 
και χωριστός πίνακας διοριστέων που περιλαμβάνει μόνο 
τους πολυτέκνους και τα τέκνα πολυτέκνων, οι οποίοι βά¬ 
σει της σειράς κατάταξής τους και της δήλωσης προτίμη- 
σήςτους διορίζονται στις καθορισμένες γι’ αυτούς θέσεις 
και φορείς. Στον ειδικό αυτόν πίνακα διοριστέων δεν πε¬ 
ριλαμβάνονται πολύτεκνοι και τέκνα πολυτέκνων, οι οποί¬ 
οι είναι διοριστέοι, χωρίς χρήση της ιδιότητάς τους αυ¬ 
τής, σε φορέα που συμπίπτει ή προηγείται, κατά τις προ¬ 
τιμήσεις τους, του φορέα στον οποίο θα διορίζονταν αν 
περιλαμβάνονταν στον ειδικό για τους πολυτέκνους και 
τα τέκνα πολυτέκνων πίνακα διοριστέων. Επίσης, στους 
ειδικούς αυτούς πίνακες δεν περιλαμβάνονται οι πολύτε¬ 
κνοι και τα τέκνα πολυτέκνων οι οποίοι, μολονότι περι¬ 
λαμβάνονται στους πίνακες κατάταξης υποψηφίων, δεν 
έχουν δηλώσει στις προτιμήσεις τους το συγκεκριμένο 

φορέα. Οι διατάξεις της παρούσας παραγράφου εφαρ¬ 
μόζονται αναλόγως και για την πλήρωση των θέσεων που 
καθορίζονται ειδικώς, σύμφωνα με το άρθρο 14παρ. 6 Ν. 
2190/1994, για παλιννοστούντες Ποντίους ομογενείς και 
ομογενείς που απέκτησαν την ελληνική ιθαγένεια με τις 
διατάξεις του Ν. 2790/2000. 

7. Σε περίπτωση μη αποδοχής διορισμού ή κωλύματος 
διορισμού, τη θέση καταλαμβάνει ο αμέσως επόμενος κα¬ 
τά σειρά στον πίνακα κατάταξης υποψηφίων. Το ίδιο ισχύ¬ 
ει και όταν υποψήφιοι που διορίστηκαν, παραιτηθούν 
εντός έτους από του διορισμού τους. 

Άρθρο 28 

Ενστάσεις - Κύρωση και δημοσίευση πινάκων 

1. Κατάτων πινάκων κατάταξης υποψηφίων επιτρέπεται 
η άσκηση από τους υποψηφίους ένστασης, για παράβα¬ 
ση νόμου ή κανονισμού ή της παρούσας απόφασης, μέσα 
σε αποκλειστική προθεσμία δέκα (10) ημερών, που αρχί¬ 
ζει από την επομένη της κατά τα ανωτέρω (άρθρο 27 παρ. 
5) ανάρτησης των πινάκων αυτών. 

2. Η άσκηση της ένστασης γίνεται με κατάθεσή της ή με 
αποστολή συστημένης επιστολής απευθείας στο ΑΣΕΠ. 

3. Στην ένσταση, που πρέπει να περιέχει συγκεκριμέ¬ 
νους λόγους ακυρότητας κατά συγκεκριμένης πράξεως ή 
παραλείψεως, πρέπει να επισυνάπτεται το από το νόμο 
οριζόμενο παράβολο, το οποίο εκδίδεται από δημόσιο τα¬ 
μείο, άλλως η ένσταση δεν εξετάζεται. 

4. Το ΑΣΕΠ, αφού ελέγξει τη νομιμότητα των πινάκων 
κατάταξης υποψηφίων και ολοκληρώσει την εξέταση των 
ενστάσεων που έχουν τυχόν υποβληθεί, προβαίνει, εφό¬ 
σον δεν προκύπτει θέμα άλλης ενέργειάς του, στην κύ¬ 
ρωση των πινάκων αυτών, άλλως ενεργεί σύμφωνα με τα 
οριζόμενα στην παράγραφο 6 του παρόντος άρθρου. 

5. Επανεξέταση ή νέα βαθμολόγηση των γραπτών δεν 
επιτρέπεται. 

6. Το ΑΣΕΠ, αν διαπιστώσει παράβαση νόμου ή κανο¬ 
νισμού ή διατάξεων της παρούσας, αποφασίζει την 
επανάληψη του διαγωνισμού ολικώς ή μερικώς μεταξύ 
των ίδιων υποψηφίων. Για παραλείψεις ή πλημμέλειες 
που επιδέχονται συμπλήρωση ή διόρθωση μπορεί, αντί 
επαναλήψεως του διαγωνισμού, να αναθέσει στην Κε¬ 
ντρική Επιτροπή την αναγκαία συμπλήρωση ή διόρθω¬ 
ση. 

7. Αν από τον έλεγχο νομιμότητας των πινάκων κατάτα¬ 
ξης υποψηφίων ή την αποδοχή ένστασης επέρχεται με¬ 
ταβολή της σειράς υποψηφίου στον πίνακα κατάταξης 
υποψηφίων είτε διότι διαγράφεται είτε διότι τίθεται σε σει¬ 
ρά κατώτερη εκείνης που είχε ήδη, ειδοποιείται από το 
Α.Σ.Ε.Π. για τη μεταβολή και την αιτία αυτής είτε τηλεφω¬ 
νικούς είτε ταχυδρομικώς επί αποδείξει είτε μετηλεομοιο- 
τύπημα ή ηλεκτρονικό ταχυδρομείο και του γνωστοποιεί¬ 
ται ότι μπορεί να υποβάλει στο Α.Σ.Ε.Π. τυχόν αντιρρή¬ 
σεις του μέσα σε προθεσμία δέκα (10) ημερών από την 
επομένη της λήψεως της ειδοποίησης. Όταν η ειδοποίη¬ 
ση γίνεται τηλεφωνικώς πρέπει απαραιτήτως να παρίστα- 
ται κατ’ αυτήν και δεύτερος υπάλληλος του Α.Σ.Ε.Π., κα¬ 
ταχωρίζεται η ημέρα και ώρα της επικοινωνίας σε ειδικώς 
τηρούμενο προς τούτο βιβλίο και βεβαιώνεται από τους 
δύο υπαλλήλους του Α.Σ.Ε.Π. Οι αντιρρήσεις πρέπει να 
κατατεθούν ή παραδοθούν στο Α.Σ.Ε.Π. εντός της ανωτέ¬ 
ρω προθεσμίας. 

8. Μετά την εξέταση και των τυχόν αντιρρήσεων που 
υποβληθούν, καταρτίζονται οι οριστικοί πίνακες κατάτα¬ 


ξης υποψηφίων και επί τη βάσει αυτών οι πίνακες διορι- 
στέων. Ακολούθως, οι πίνακες κατάταξης υποψηφίων και 
οι πίνακες διοριστέων αποστέλλονται από το ΑΣΕΠ για 
δημοσίευση στην Εφημερίδα της Κυβερνήσεως (Τεύχος 
Προκηρύξεων ΑΣΕΠ). 

9. Μετά την πάροδο έξι (6) μηνών από τη δημοσίευση 
των πινάκων διοριστέων, τα τετράδια και τα απαντητικά 
φύλλα καταστρέφονται, εκτός εκείνων για τα οποία υφί- 
σταται τυχόν εκκρεμοδικία. 

Άρθρο 29 

Εφαρμογή του συστήματος των γενικών εξετάσεων 

του Υπουργείου Εθνικής Παιδείας και Θρησκευμάτων 

1. Το μέρος της διαδικασίας του διαγωνισμού μετά την 
κατάρτιση του αρχείου των υποψηφίων ως και την κατάρ¬ 
τιση του αρχείου της βαθμολογίας μπορεί να γίνεται με 
εφαρμογή του συστήματος των γενικών εξετάσεων του 
Υπουργείου Εθνικής Παιδείας και Θρησκευμάτων για την 
εισαγωγή σπουδαστών στα ΑΕΙ και ΤΕΙ (Π.Δ. 197/1993, 
ΦΕΚ71 Α, όπως εκάστοτε ισχύει). 

2. Τα αρμόδια για την εφαρμογή του ανωτέρω συστή¬ 
ματος όργανα τελούν υπό τις οδηγίες του ΑΣΕΠ και της 
Κεντρικής Επιτροπής Διαγωνισμού. 

3. Όπου κατά την εφαρμογή του ανωτέρω συστήματος 
απαιτείται έκδοση απόφασης του Υπουργού Εθνικής Παι¬ 
δείας και Θρησκευμάτων, αυτή εκδίδεται από τον Πρόε¬ 
δρο του ΑΣΕΠ. 

4. Θέση Κεντρικής Επιτροπής Γενικών Εξετάσεων επέ- 
χει η Κεντρική Επιτροπή Διαγωνισμού. 

5. Όπου κατά την εφαρμογή του συστήματος των γενι¬ 
κών εξετάσεων προβλέπεται η συγκρότηση επιτροπών, 
αυτές είναι τριμελείς, με εξαίρεση τις επιτροπές βαθμο¬ 
λογικών κέντρων και τις ομάδες βαθμολογητών και ανα- 
βαθμολογητών. Στον αριθμό των μελών δεν περιλαμβά¬ 
νονται ο γραμματέας και οι βοηθοί γραμματείς. Στην επι¬ 
τροπή οργάνωσης εξετάσεων μπορεί να μετέχει επί 
πλέον και υπάλληλος του ΑΣΕΠ ή του Υπουργείου Εσω¬ 
τερικών, Δημόσιας Διοίκησης και Αποκέντρωσης ή και 
ένα μέλος του ΑΣΕΠ. Οι επιτροπές συγκέντρωσης και 
ελέγχου δικαιολογητικών και έκδοσης αποτελεσμάτων 
δεν συγκροτούνται, ως μη απαιτούμενες. 

6. Οι πίνακες κατάταξης υποψηφίων καταρτίζονται από 
την Κεντρική Επιτροπή Διαγωνισμού. 

7. Δεν εφαρμόζονται οι διατάξεις των άρθρων 1-5, των 
παρ. 1-10 και 12 του άρθρου 6, των παρ. 4 και 5β του άρ¬ 
θρου 8, της παρ. 11 του άρθρου 11, των άρθρων 12-16, 
των παρ. 2,3, 8,14-16 του άρθρου 17, των άρθρων 19-20, 
της παρ. 1 του άρθρου 24 και των άρθρων 27-30 του Π.Δ. 
197/1993, ή οι εκάστοτε ισχύουσες αντίστοιχες για τις γε¬ 
νικές εξετάσεις. 

8. Οι διατάξεις του δευτέρου και του τελευταίου εδαφί¬ 
ου της παρ.4 του άρθρου 7 και οι διατάξεις των παρ. 1 και 
4 του άρθρου 9 της παρούσας απόφασης εφαρμόζονται 
για τις επιτροπές και τον καθορισμό των εξεταστικών κέ¬ 
ντρων και παραρτημάτων. Όταν διεξάγεται διαγωνισμός 
για την πλήρωση θέσεων κατηγορίας πανεπιστημιακής ή 
τεχνολογικής εκπαίδευσης, για τον ορισμό των βαθμολο¬ 
γικών κέντρων και των βαθμολογητών - αναβαθμολογη- 
τών εφαρμόζονται οι διατάξεις του άρθρου 20 της πα¬ 
ρούσας απόφασης. Η παρ. 8 του άρθρου 21 της παρού¬ 
σας απόφασης εφαρμόζεται για τη βαθμολόγηση των 
μαθημάτων των οποίων η εξέταση γίνεται με τη μέθοδο 
των ερωτήσεων πολλαπλών επιλογών. 

ΚΕΦΑΛΑΙΟ Γ 
Εξέταση ατόμων 

με έλλειψη φυσικών σωματικών δεξιοτήτων 
Άρθρο 30 

Συμμετοχή σε γραπτό διαγωνισμό 

1. Όταν προκηρύσσεται πλήρωση θέσεων με γραπτό 
διαγωνισμό, μπορεί να συμμετέχουν και υποψήφιοι των 
οποίων οι φυσικές σωματικές δεξιότητες δεν επιτρέπουν 
την υποβολή τους σε γραπτή δοκιμασία. Οι υποψήφιοι αυ¬ 
τοί εξετάζονται με ειδικούς τρόπους, σύμφωνα με όσα 
ορίζονται στις διατάξεις του παρόντος κεφαλαίου. 

2. Προκειμένου οι ανωτέρω υποψήφιοι να υποβληθούν 
σε ειδικό τρόπο εξέτασης, απαιτείται να ζητήσουν την 
υποβολή τους σε ειδική εξέταση με την αίτηση συμμετο¬ 
χής τους στη διαδικασία πλήρωσης θέσεων με γραπτό 
διαγωνισμό. Προς τούτο πρέπει να αναγράψουν στο επά¬ 
νω μέρος της πρώτης σελίδας του εντύπου της αίτησης 
συμμετοχήςτους στη σχετική διαδικασία την ένδειξη «ΓΙΑ 
ΕΙΔΙΚΗ ΕΞΕΤΑΣΗ» και να υποβάλουν, επιπλέον των δικαι- 
ολογητικών που απαιτούνται από την προκήρυξη, τα ακό¬ 
λουθα δικαιολογητικά: 

α) Βεβαίωση πρωτοβάθμιας υγειονομικής επιτροπής 
του άρθρου 165 του Ν. 2683/1999 (Υπαλληλικός Κώδι¬ 
κας), από την οποία: (1) να προκύπτει η συγκεκριμένη κα¬ 
τά περίπτωση πάθηση ή βλάβη και η συνεπεία αυτής αδυ¬ 
ναμία συμμετοχής σε γραπτή διαγωνιστική διαδικασία και 
(2) να πιστοποιείται η φυσική καταλληλότητα του υποψη¬ 
φίου να ασκήσει τα καθήκοντα της θέσης για την κατάλη¬ 
ψη της οποίας πρόκειται να διαγωνισθεί. 

β) Προκειμένου περί υποψηφίων που πάσχουν από δυ¬ 
σλεξία, επιπλέον ειδική διαγνωστική έκθεση δημόσιου Ια- 
τροπαιδαγωγικού Κέντρου ή Σταθμού, από την οποία να 
προκύπτει ότι η επίδοσή τους στα μαθήματα δεν είναι δυ¬ 
νατόν να ελεγχθεί με γραπτές εξετάσεις. 

γ) Δήλωση σε απλό χαρτί γραφής γιατον τρόπο που επι¬ 
θυμούν να εξετασθούν, σύμφωνα με όσα ορίζονται στην 
παράγραφο 2 του επόμενου άρθρου. 

Άρθρο 31 

Χρόνος και τρόπος εξέτασης 

1. Οι υποψήφιοι με έλλειψη φυσικών σωματικών δεξιο¬ 
τήτων εξετάζονται κατά τον ίδιο χρόνο, στα ίδια θέματα 
και με το ίδιο πρόγραμμα, με το οποίο διενεργούνται οι 
εξετάσεις των λοιπών υποψηφίων του γραπτού διαγωνι¬ 
σμού, αλλά σε ειδικώς καθορισμένο γι’ αυτούς εξεταστι¬ 
κό κέντρο, ένα ή περισσότερα. 

2. Οι ανωτέρω υποψήφιοι εξετάζονται με ένα από τους 
ακόλουθους τρόπους εξέτασης ή με συνδυασμό αυτών: 

α) με γραπτή εξέταση με χρήση ηλεκτρονικού υπολογι¬ 
στή: Σε γραπτή εξέταση με χρήση ηλεκτρονικού υπολογι¬ 
στή υποβάλλονται υποψήφιοι με οποιαδήποτε πάθηση ή 
βλάβη που δεν επιτρέπει τη φυσική χρήση γραφής, εφό¬ 
σον δηλώνουν αυτόν τον τρόπο εξέτασης. 

β) με προφορική εξέταση: Σε προφορική εξέταση υπο¬ 
βάλλονται υποψήφιοι που είναι τυφλοί, αμβλύωπες, κω¬ 
φοί, βαρήκοοι, δυσλεξικοί, καθώς και υποψήφιοι με νευ- 
ρολογικά και ορθοπεδικά προβλήματα ή άλλα προβλήμα¬ 
τα που δεν τους επιτρέπουν να εκφράζονται γραπτώς. 

γ) με χρήση νοηματικής: Σε εξέταση με χρήση νοηματι¬ 
κής υποβάλλονται υποψήφιοι που είναι κωφοί, βαρήκοοι 
ή υποψήφιοι με λοιπές παθήσεις που έχουν ως κύρια 
γλώσσα επικοινωνίας τους την ελληνική νοηματική γλώσ¬ 


σα. Οι υποψήφιοι αυτοί εξετάζονται προφορικά με τη χρή¬ 
ση διερμηνέα νοηματικής. 

Η Ειδική Επιτροπή του άρθρου 32 της παρούσας, μπο¬ 
ρεί να αποφασίζει, ανάλογα με την πάθηση, την εξέταση 
και με τους δύο τρόπους, προφορικώς και γραπτώς, με 
χρήση ηλεκτρονικού υπολογιστή ή με χρήση νοηματικής. 

δ) Τυχόν περιπτώσεις που δεν είναι δυνατό να υπα¬ 
χθούν στους ανωτέρω καθοριζόμενους τρόπους εξέτα¬ 
σης, γιατί απαιτούν ειδικώς εξατομικευμένο τρόπο, αυτός 
καθορίζεται από την Ειδική Επιτροπή και, στις περιπτώ¬ 
σεις που κρίνει αναγκαίο, μετά από γνώμη του Τμήματος 
Ειδικής Αγωγής του Παιδαγωγικού Ινστιτούτου, εφόσον 
οι συγκεκριμένες συνθήκες το επιτρέπουν. 

3. Η διάρκεια του χρόνου εξέτασης μπορεί κατά την κρί¬ 
ση της Ειδικής Επιτροπής να προσαρμόζεται στις ειδικές 
συνθήκες των υποψηφίων με παράτασή της έως και το 
50% του καθορισμένου χρόνου. 

Άρθρο 32 
Ειδική Επιτροπή 

1. Για τη διενέργεια της εξέτασης των υποψηφίων με έλ¬ 
λειψη φυσικών σωματικών δεξιοτήτων, το Α.Σ.Ε.Π. συ¬ 
γκροτεί Ειδική Επιτροπή, τριμελή ή πενταμελή, η οποία 
τελεί υπό τον έλεγχο της Κεντρικής Επιτροπής Διαγωνι¬ 
σμού και έχει την ευθύνη της οργάνωσης της εξέτασης, 
σύμφωνα με το πρόγραμμα του γραπτού διαγωνισμού. Η 
συγκρότηση της Ειδικής Επιτροπής γίνεται σύμφωνα με 
το άρθρο 7 της παρούσας. 

2. Η Ειδική Επιτροπή: 

α) Παραλαμβάνει από την αρμόδια υπηρεσία του 
Α.Σ.Ε.Π. τις αιτήσεις των υποψηφίων που ζητούν υπαγω¬ 
γή τους σε ειδικό τρόπο εξέτασης και εξετάζει τα δικαιο- 
λογητικάπου απαιτούνται για το σκοπό αυτόν, καθώς και 
τα λοιπά δικαιολογητικά που απαιτούνται από την προκή¬ 
ρυξη για τη συμμετοχή στο διαγωνισμό. 

β) Καθορίζει με απόφασή της τους υποψηφίους που δι¬ 
καιούνται να εξετασθούν με ειδικό τρόπο, καθώς και τον 
τρόπο εξέτασης κάθε υποψηφίου και αποκλείει από την 
εξέταση τους λοιπούς. 

γ) Φροντίζει για τον εξοπλισμό των αιθουσών με τα απα¬ 
ραίτητα τεχνικά ή άλλα μέσα για τη διενέργεια της ειδικής 
εξέτασης. 

δ) Προβαίνει σε κάθε άλλη ενέργεια που είναι απαραί¬ 
τητη για την προετοιμασία και διενέργεια της εξέτασης. 

3. Οι υποψήφιοιπου αποκλείονται, ειδοποιούνται εγκαί¬ 
ρως και πάντως πέντε (5) τουλάχιστον ημέρες πριν την 
ημέρα διενέργειας του γραπτού διαγωνισμού. Στην περί¬ 
πτωση αυτή, με φροντίδα της αρμόδιας υπηρεσίας του 
Α.Σ.Ε.Π., τους γνωστοποιείται και το εξεταστικό κέντρο 
στο οποίο μπορεί να εξετασθούν μαζί με τους λοιπούς 
υποψηφίους του γραπτού διαγωνισμού. 

Άρθρο 33 

Διενέργεια της εξέτασης - Βαθμολόγηση 

1. Όταν η εξέταση γίνεται με χρήση ηλεκτρονικού υπο¬ 
λογιστή, εφαρμόζονται περαιτέρω όσα ορίζονται στο 
πρώτο καιτελευταίο εδάφιο της παρ. 3 του άρθρου 23 της 
παρούσας. 

2. Όταν η εξέταση γίνεται προφορικώς εφαρμόζεται το 
άρθρο 25 της παρούσας. 

3. Όταν η εξέταση γίνεται με χρήση νοηματικής, η κατά 
την προηγούμενη παράγραφο 2 προφορική εξέταση γί¬ 
νεται με τη βοήθεια διερμηνέα νοηματικής. 

4. Όταν η εξέταση γίνεται με άλλο ειδικώς εξατομικευ- 
μένογια συγκεκριμένο υποψήφιο τρόπο, η Ειδική Επιτρο¬ 
πή μπορεί να καθορίζει τρόπο αποτύπωσης της επίδοσης 
του υποψηφίου, προκειμένου να είναι δυνατή η βαθμολό¬ 
γηση από τους βαθμολογητές του οικείου βαθμολογικού 
κέντρου, με διαφύλαξη κατά το δυνατόν του απορρήτου 
του ονοματεπωνύμου του υποψηφίου. 

Άρθρο 34 
Λοιπές ρυθμίσεις 

Για κάθε θέμα που δεν ρυθμίζεται ειδικώς με τις διατά- 
ξειςτου παρόντος κεφαλαίου, εφαρμόζονται οι διατάξεις 
της παρούσας απόφασης. 

ΚΕΦΑΛΑΙΟ Δ' 

Σειρά προτεραιότητας 

Άρθρο 35 

Πλήρωση θέσεων βάσει προτεραιότητας 

Οι διαδικασίες πλήρωσης θέσεων βάσει σειράς προτε¬ 
ραιότητας, κατά το άρθρο 18του Ν. 2190/1994, διεξάγο¬ 
νται σύμφωνα με τα επόμενα άρθρα. 

Άρθρο 36 

Προκήρυξη πλήρωσης θέσεων βάσει προτεραιότητας 

1. Η προκήρυξη πλήρωσης θέσεων βάσει σειράς προ¬ 
τεραιότητας γίνεται σύμφωνα με τις διατάξεις των άρ¬ 
θρων 3 και 4 της παρούσας. 

2. Για τους υποψηφίους, που είναι πολίτες της Ευρω¬ 
παϊκής Ένωσης, η γνώση της Ελληνικής γλώσσας και ο 
βαθμός της γνώσης αυτής αποδεικνύονται με αντίστοιχο 
κρατικό πιστοποιητικό ελληνομάθειας ή αντίστοιχο πι¬ 
στοποιητικό του σχολείου Ελληνικής γλώσσας του Αρι- 
στοτελείου Πανεπιστημίου Θεσσαλονίκης, το οποίο χο¬ 
ρηγείται ύστερα από σχετική εξέταση του υποψηφίου. 

Άρθρο 37 

Αιτήσεις συμμετοχής - Επιτροπές 

1. Οι αιτήσεις συμμετοχής στις διαδικασίες πλήρωσης 
θέσεων βάσει σειράς προτεραιότητας υποβάλλονται 
σύμφωνα με τις διατάξεις του άρθρου 5 της παρούσας. 

2. Οι διαδικασίες πλήρωσης θέσεων βάσει σειράς προ¬ 
τεραιότητας διεξάγονται από τριμελή Κεντρική Επιτρο¬ 
πή, που συγκροτείται κατ' ανάλογη εφαρμογή των παρα¬ 
γράφων 1,2 και 5 του άρθρου 7 της παρούσας. 

3. Η Κεντρική Επιτροπή μπορεί να συγκροτείται για ολό¬ 
κληρο έτος ή και για μικρότερο χρονικό διάστημα, για τη 
διεξαγωγή των διαδικασιών πλήρωσης θέσεων με σειρά 
προτεραιότητας για όλες τις θέσεις που προκηρύσσονται 
κατά το χρονικό διάστημα της λειτουργίας της. Μπορεί 
επίσης να συγκροτείται Κεντρική Επιτροπή για μία ή πε¬ 
ρισσότερες προκηρύξεις, εφόσον αυτό εξυπηρετεί την 
ταχύτερη διεξαγωγή των διαδικασιών. 

Άρθρο 38 

Πίνακες υποψηφίων κατά σειρά προτεραιότητας 

1. Η Κεντρική Επιτροπή κατατάσσει τους υποψηφίους 
σε πίνακες με σειρά προτεραιότητας βάσει της συνολικής 
βαθμολογίας που συγκεντρώνει κάθε υποψήφιος σύμφω¬ 
να με τα κριτήρια του άρθρου 18 του Ν. 2190/1994, τη- 
ρουμένης της προτεραιότητας των υποψηφίων που 
έχουν, έναντι των λοιπών, το πλεονέκτημα της εντοπιότη- 
τας, όπου αυτό ισχύει, σύμφωνα μετις διατάξειςτου ανω¬ 
τέρω άρθρου και νόμου. Σε περίπτωση ισοβαθμίας εφαρ¬ 


μόζονται οι διατάξεις του άρθρου 18 παρ. 2 του Ν. 
2190/1994. 

2. Όταν για την κατηγορία ΔΕ προβλέπεται, από τον ορ¬ 
γανισμό ή κανονισμό του οικείου φορέα, ως τυπικό προ¬ 
σόν διορισμού διαζευκτικούς είτε τίτλος σπουδών είτε ορι¬ 
σμένη εμπειρία, για τη σειρά κατάταξης μεταξύ τους των 
υποψηφίων που συμμετέχουν με το τυπικό προσόν της 
εμπειρίας, εφαρμόζονται τα κριτήρια του άρθρου 18 του 
Ν. 2190/1994 για την κατηγορία ΔΕ, παραλειπομένουτου 
κριτηρίου του τίτλου σπουδών. 

3.0 πίνακας κατάταξης υποψηφίων με σειρά προτεραι¬ 
ότητας συντάσσεται κατά κατηγορία, κλάδο, ειδικότητα 
και φορέα. Αν για θέσεις ορισμένων υπηρεσιών ή νομικών 
προσώπων απαιτούνται, πέραν των τίτλων σπουδών και 
πρόσθετα προσόντα ή ορισμένες προϋποθέσεις, συ- 
ντάσσεται χωριστός πίνακας προτεραιότητας που περι¬ 
λαμβάνει μόνο τους υποψηφίους που έχουν τα πρόσθετα 
προσόντα ή τις προϋποθέσεις που απαιτούνται, υπό τον 
όρο ότι έχουν διαλάβει στη δήλωση προτίμησής τους τις 
ανωτέρω θέσεις. 

4. Ο πίνακας κατάταξης υποψηφίων υπογράφεται από 
τον πρόεδρο της οικείας κεντρικής επιτροπής και τα μέλη 
αυτής και περιλαμβάνει όλους τους υποψηφίους κατ’ αύ- 
ξοντα αριθμό και με τη σειρά προτεραιότητας που προ¬ 
κύπτει από την εφαρμογή των διατάξεων των παραγρά¬ 
φων 1 και 2 του παρόντος άρθρου, με αναφορά των κρι¬ 
τηρίων που λήφθηκαν υπόψη για κάθε υποψήφιο και της 
βαθμολογίας που αντιστοιχεί σε κάθε κριτήριο. 

5. Η διάταξη του άρθρου 27 παρ. 6 της παρούσας από¬ 
φασης εφαρμόζεται αναλόγως και στη διαδικασία πλή¬ 
ρωσης θέσεων των κατηγοριών ΠΕ, ΤΕ και ΔΕ βάσει σει¬ 
ράς προτεραιότητας σύμφωνα με τις διατάξεις του πα¬ 
ρόντος κεφαλαίου. 

6. Η Κεντρική Επιτροπή καταρτίζει επίσης πίνακα των 
υποψηφίων οι οποίοι, σύμφωνα με τις διατάξεις του Ν. 
2190/1994, αποβάλλονται ή αποκλείονται από τη διαδικα¬ 
σία πλήρωσης θέσεων βάσει σειράς προτεραιότητας, με 
αναφορά του συγκεκριμένου λόγου αποκλεισμού για κά¬ 
θε υποψήφιο. 

7. Οι πίνακες κατάταξης υποψηφίων με σειρά προτε¬ 
ραιότητας, καθώς και οι πίνακες αποκλεισμένων απο- 
στέλλονται με φροντίδα της Κεντρικής Επιτροπής στις οι¬ 
κείες νομαρχιακές αυτοδιοικήσεις για ανάρτηση, οι οποί¬ 
ες ενεργούν περαιτέρω σύμφωνα με την παρ. 5 του 
άρθρου 27 της παρούσας. Παράλληλα, η αρμόδια υπη¬ 
ρεσία του Α.Σ.Ε.Π. αποστέλλει για δημοσίευση σε δύο 
ημερήσιες εφημερίδες των Αθηνών ανακοίνωση, με την 
οποία γνωστοποιείται ότι οι πίνακες κατάταξης υποψη¬ 
φίων απεστάλησαν για ανάρτηση στις οικείες νομαρχια¬ 
κές αυτοδιοικήσεις. Όμοια ανακοίνωση γίνεται και μέσω 
του διαδικτύου στον ηλεκτρονικό τόπο του Α.Σ.Ε.Π. 

Άρθρο 39 

Πρακτική δοκιμασία - Ειδική εξέταση 

1. Όταν σύμφωνα με την προκήρυξη διενεργείται πρα¬ 
κτική δοκιμασία ή και ειδική εξέταση με τη βοήθεια ηλε¬ 
κτρονικού υπολογιστή ή άλλης κατάλληλης συσκευής, κα¬ 
τά τηνπαρ. 7του άρθρου 18του Ν. 2190/1994 για τη δια¬ 
πίστωση της καταλληλότητας των υποψηφίων για τις 
συγκεκριμένες θέσεις, αυτή διεξάγεται από την Ειδική 
Επιτροπή που προβλέπεται από την προαναφερθείσα διά¬ 
ταξη και συγκροτείται από τον Πρόεδρο του ΑΣΕΠ. Όταν 
η πρακτική δοκιμασία ή η ειδική εξέταση προσομοιάζει με 

δακτυλογράφηση κειμένου και διαμόρφωση πινάκων σε 
ηλεκτρονικό υπολογιστή, εφαρμόζεται αναλόγως η διαδι¬ 
κασία του άρθρου 23 της παρούσας απόφασης. Στις λοι¬ 
πές περιπτώσεις η διαδικασία καθορίζεται από την ειδική 
επιτροπή και γνωστοποιείται στους υποψηφίους πριν την 
έναρξη της δοκιμασίας. Γιατο αποτέλεσμα της πρακτικής 
δοκιμασίας ή της ειδικής εξέτασης, η ειδική επιτροπή κα¬ 
ταρτίζει σχετικό πρακτικό με παράθεση συνοπτικής αιτιο¬ 
λογίας για τους υποψηφίους για τους οποίους εισηγείται 
προς την Κεντρική Επιτροπή τον αποκλεισμό τους. 

2. Όταν η ειδική επιτροπή εισηγείται προς την Κεντρική 
Επιτροπή, τον αποκλεισμό υποψηφίων, βάσει του αποτε¬ 
λέσματος της πρακτικής δοκιμασίας ή της εξέτασης με 
ηλεκτρονικό υπολογιστή ή με άλλη κατάλληλη συσκευή ή 
βάσει του αποτελέσματος και των δύο, εφόσον διεξήχθη- 
σαν και οι δύο διαδικασίες, καλεί σε εξέταση τους αμέσως 
επόμενους υποψηφίους κατά τη σειρά του πίνακα κατά¬ 
ταξης, ώστε να καλύπτεται ο αριθμός των προς πλήρωση 
θέσεων. Η Κεντρική Επιτροπή, όταν, βάσει της εισήγησης 
της οικείας ειδικής επιτροπής, αποφασίζει τον αποκλει¬ 
σμό υποψηφίου από το διορισμό, καλεί τους αμέσως επό¬ 
μενους κατά τη σειρά του πίνακα κατάταξης για τους 
οποίους το αποτέλεσμα της πρακτικής δοκιμασίας ή και 
των ειδικών εξετάσεων κατά το προηγούμενο εδάφιο εί¬ 
ναι θετικό, μέχρι πλήρους καλύψεως του αριθμού των 
προς πλήρωση θέσεων. 

Άρθρο 40 

Ειδική γραπτή δοκιμασία (ΙοεΙ) 

1. Η ειδική γραπτή δοκιμασία που προβλέπεται στην 
παρ. 3 του άρθρου 18 του Ν. 2190/1994 για την εξέταση 
και βαθμολόγηση των γενικότερων και πρακτικών γνώσε¬ 
ων, καθώς και των δεξιοτήτων των υποψηφίων, διενεργεί- 
ται μία τουλάχιστον φορά το χρόνο και κατά προτίμηση 
τον μήνα Ιανουάριο. 

2. Η ειδική γραπτή δοκιμασία αφορά πρόσωπα που προ- 
τίθενται να συμμετάσχουν σε διαδικασία πλήρωσης θέ- 
σεωντων κατηγοριών ΠΕ, ΤΕ και ΔΕ με σειρά προτεραιό¬ 
τητας, σύμφωνα με το άρθρο 18 του Ν. 2190/1994. Είναι 
ανεξάρτητη από προκήρυξη πλήρωσης θέσεων, δηλαδή 
δεν συνδέεται με συγκεκριμένη προκήρυξη πλήρωσης 
θέσεων και μπορεί να διενεργείται είτε χωριστά, ανά κα¬ 
τηγορία προσωπικού (Π Ε, ΤΕ και ΔΕ), είτε ταυτόχρονα για 
δύο ή και τις τρεις κατηγορίες προσωπικού, ανεξάρτητα 
από κλάδο ή ειδικότητα. 

3. Η διενέργεια της ειδικής γραπτής δοκιμασίας προκη¬ 
ρύσσεται από το Α.Σ.Ε.Π. τριάντα (30) τουλάχιστον ημέ¬ 
ρες πριν την ημέρα έναρξης της εξέτασης. Με την προ¬ 
κήρυξη καλούνται να συμμετάσχουν στην ειδική γραπτή 
δοκιμασία όσοι προτίθενται να είναι υποψήφιοι σε διαδι¬ 
κασίες πλήρωσης θέσεων με σειρά προτεραιότητας (άρ¬ 
θρο 18του Ν. 2190/1994), βάσει προκηρύξεων που θα εκ- 
δίδονται μετά την έκδοση των πινάκων βαθμολογίας της 
ειδικής γραπτής δοκιμασίας, προκειμένου να προσαυξή¬ 
σουν τη συνολική τους βαθμολογία, που θα προκύψει από 
την εφαρμογή των κριτηρίων του άρθρου 18 του Ν. 
2190/1994, με τη βαθμολογία της ειδικής γραπτής εξέτα¬ 
σης ως το όριο που ορίζει ο νόμος (200 μονάδες). Η προ¬ 
κήρυξη δημοσιεύεται στην Εφημερίδα της Κυβερνήσεως 
(Τεύχος Προκηρύξεων Α.Σ.Ε.Π.) και περίληψή της σε δύο 
(2) τουλάχιστον ημερήσιες εφημερίδες των Αθηνών και 
δύο (2) της Θεσσαλονίκης και αποστέλλεται και στα κρα¬ 
τικά ραδιοτηλεοπτικά μέσα ενημέρωσης. 


4. Δικαίωμα συμμετοχής στην ειδική γραπτή δοκιμασία 
έχουν όσοι κατά την ημέρα διεξαγωγής της κατέχουν τον 
βασικό τίτλο σπουδών με τον οποίο θα συμμετάσχουν σε 
διαδικασία πλήρωσης θέσεων με σειρά προτεραιότητας 
βάσει του άρθρου 18του Ν. 2190/1994. 

5. Η προκήρυξη διεξαγωγής ειδικής γραπτής δοκιμα¬ 
σίας δεν προσδιορίζει εξεταστέα μαθήματα ούτε εξετα¬ 
στέα ύλη. Μπορεί όμως, να αναφέρει ενδεικτικώς γνωστι¬ 
κά πεδία ή ευρύτερους τομείς γνώσεων (π.χ. ιστορία, γε¬ 
ωγραφία, πολιτισμός, κοινωνικά θέματα, γενικά στοιχεία 
του πολιτεύματος κλπ.), στους οποίους μπορεί να αναφέ- 
ρονται οι ερωτήσεις εξέτασης των γενικότερων και πρα¬ 
κτικών γνώσεων των υποψηφίων. 

6. Η εξέταση γίνεται με τη μορφή σύντομων ερωτήσεων 
ή ερωτήσεων πολλαπλών επιλογών. Η κλίμακα βαθμολο¬ 
γίας είναι από τον αριθμό ένα (1) ως και το εκατό (100), με 
βάση το πενήντα πέντε (55). Η κάτω της βάσης βαθμολο¬ 
γία δεν λαμβάνεται υπόψη. 

7. Μετά την εξαγωγή της βαθμολογίας καταρτίζεται αλ¬ 
φαβητικός πίνακας κατά κατηγορία (ΠΕ, ΤΕ, ΔΕ) που πε¬ 
ριλαμβάνει τους υποψηφίους που πέτυχαν βαθμολογία 
ίση ή μεγαλύτερη απάτην καθορισμένη βάση, προσαυξη¬ 
μένη με τον συντελεστή δύο (2). Ο πίνακας αυτός δημο¬ 
σιεύεται στην Εφημερίδα της Κυβερνήσεως (Τεύχος Πα¬ 
ράρτημα), τηρείται στο ηλεκτρονικό αρχείο του Α.Σ.Ε.Π. 
και ισχύει για τρία (3) χρόνια από τη δημοσίευσή του. 

8. Η συνολική βαθμολογία των υποψηφίων που προκύ¬ 
πτει από την εφαρμογή των κριτηρίων του άρθρου 18 του 
Ν. 2190/1994 προσαυξάνεται με τη βαθμολογία της ειδι¬ 
κής γραπτής δοκιμασίας, με συντελεστή τον αριθμό δύο 
(2), εφόσον η προκήρυξη πλήρωσης θέσεων στην οποία 
συμμετέχουν εκδόθηκε μετά τη δημοσίευση του πίνακα 
βαθμολογίας της ειδικής γραπτής δοκιμασίας και πριν τη 
συμπλήρωση τριετίας από τη δημοσίευσή του. 

9. Κατά τα λοιπά εφαρμόζονται οι διατάξεις της περίπτ. 
στ'της παρ. 3 του άρθρου 3 και των παραγράφων 3, 4 και 
5 του άρθρου 4 της παρούσας. Εφαρμόζονται, επίσης, 
αναλόγως οι διατάξεις των άρθρων 5, 7,8,9, 10, 11, 12, 
13, 14, 15, 17, 18, 19, 20,21 (παρ. 1-6 και 8), 26 (παρ. 1,2 
και 5), 28 και 29 της παρούσας, παραλειπομένωντων ρυθ¬ 
μίσεων που δεν ανταποκρίνονται ή δεν είναι αναγκαίες για 
την ειδική γραπτή δοκιμασία. 

10. Η μη συμμετοχή στην ειδική γραπτή δοκιμασία δεν 
εμποδίζει τη συμμετοχή σε διαδικασία πλήρωσης θέσεων 
βάσει σειράς προτεραιότητας. 

Άρθρο 41 

Ενστάσεις, Έλεγχος, Κύρωση πινάκων 

Για την άσκηση ενστάσεων κατά των πινάκων κατάτα¬ 
ξης υποψηφίων με σειρά προτεραιότητας και αποκλεισ¬ 
μένων, τον έλεγχο της νομιμότητας των πινάκων, την υπο¬ 
βολή αντιρρήσεων, την κύρωση των πινάκων κατάταξης, 
την κατάρτιση και δημοσίευση των πινάκων διοριστέων, 
εφαρμόζονται αναλόγως οι διατάξεις των παραγράφων 
1,2,3,4, 6, 7 και 8 του άρθρου 28 της παρούσας. 

ΚΕΦΑΛΑΙΟ Έ 

Πλήρωση θέσεων ειδικού επιστημονικού προσωπικού 
Άρθρο 42 

Επιλογή ειδικού επιστημονικού προσωπικού 

1. Η πλήρωση θέσεων ειδικού επιστημονικού προσω¬ 
πικού του άρθρου 103 παρ. 3 του Συντάγματος ή αντί¬ 
στοιχου επιστημονικού προσωπικού των νομικών προ- 

σώπων ιδιωτικού δικαίου του άρθρου 14 παρ. 1 του Ν. 
2190/1994 γίνεται με επιλογή από Επιτροπή μετά από 
αξιολόγηση των τυπικών και ουσιαστικών προσόντων 
των υποψηφίων ή και με δημόσια συνέντευξη με τους 
υποψηφίους σύμφωνα με τις διατάξεις του άρθρου 19 Ν. 
2190/1994 και τις ειδικότερες ρυθμίσεις του παρόντος 
άρθρου. 

2. Η εκτίμηση των τυπικών και ουσιαστικών προσόντων 
των υποψηφίων, καθώς και η συνέντευξη αποσκοπούν 
στη διακρίβωση της εν γένει καταλληλότητας του υποψη¬ 
φίου για την άσκηση των καθηκόντων της συγκεκριμένης 
θέσης. 

3. Για την προκήρυξη πλήρωσης θέσεων ειδικού επι¬ 
στημονικού προσωπικού, τον τρόπο υποβολής των αι¬ 
τήσεων των υποψηφίων και την προθεσμία υποβολής 
αυτών, εφαρμόζονται αναλόγως οι διατάξεις των άρ¬ 
θρων 3, 4 και 5 της παρούσας, με εξαίρεση τις ρυθμί¬ 
σεις που η εφαρμογή τους προϋποθέτει γραπτό διαγω¬ 
νισμό. 

4. Όταν δημοσιευθεί η προκήρυξη πλήρωσης των θέσε¬ 
ων, ο Πρόεδρος του Α.Σ.Ε.Π. συγκροτεί μία ή περισσότε¬ 
ρες επιτροπές επιλογής, σύμφωνα με τις διατάξεις των 
παρ. 2, 3 και4του άρθρου 19του Ν. 2190/1994. 

5. Η Επιτροπή ελέγχειτη συνδρομή στο πρόσωπο κάθε 
υποψηφίου των τυπικών προϋποθέσεων που απαιτού¬ 
νται από την προκήρυξη και αποκλείει τους υποψηφίους 
για τους οποίους διαπιστώνει έλλειψη τυπικής προϋπό¬ 
θεσης. Ακολούθως αξιολογεί τα στοιχεία των φακέλων 
των λοιπών υποψηφίων, ήτοι τους τίτλους σπουδών, αρ¬ 
χικούς και μεταπτυχιακούς, τη βαθμολογία των τίτλων 
αυτών, τη γνώση ξένων γλωσσών και το επίπεδο αυτής, 
την εμπειρία και το είδος αυτής, τις επιστημονικές εργα¬ 
σίες και άλλες συναφείς δραστηριότητες των υποψη¬ 
φίων και καθορίζει από το σύνολο των υποψηφίων εκεί¬ 
νους που επιλέγει να καλέσει σε συνέντευξη επειδή τα 
προσόντα τους ανταποκρίνονται πληρέστερα, έναντι 
των λοιπών, στα καθήκοντα των προς πλήρωση θέσεων. 
Ο αριθμός των υποψηφίων που καλούνται σε συνέντευξη 
πρέπει να είναι τουλάχιστον διπλάσιος του αριθμού των 
προς πλήρωση θέσεων ανά ειδικότητα, εφόσον υπάρ¬ 
χουν υποψήφιοι που έχουν τις τυπικές προς τούτο προϋ¬ 
ποθέσεις. 

6. Η Επιτροπή καθορίζει τις ημέρες και ώρες της συνέ¬ 
ντευξης, ανάλογα με τον αριθμό των υποψηφίων. Οι υπο¬ 
ψήφιοι ειδοποιούνται εγκαίρως με κάθε πρόσφορο τρόπο 
(ταχυδρομικώς επί αποδείξει, με τηλεμοιοτυπία ή ηλε¬ 
κτρονικό ταχυδρομείο ή τηλεφωνικώς). Σε περίπτωση τη¬ 
λεφωνικής ειδοποίησης ο Γραμματέας της Επιτροπής 
προβαίνει σε καταχώριση της ειδοποίησης σε ειδικώς τη¬ 
ρούμενο για τον σκοπό αυτό βιβλίο με αναφορά του ονο¬ 
ματεπωνύμου του υποψηφίου, της ειδικότητας για την 
οποία ειδοποιήθηκε, της ημέρας και ώρας και του προ¬ 
σώπου με το οποίο έγινε η τηλεφωνική επικοινωνία. Αν η 
τηλεφωνική επικοινωνία δεν έγινε με τον ίδιο τον υποψή¬ 
φιο, η ειδοποίηση είναι έγκυρη, εφόσον η τηλεφωνική επι¬ 
κοινωνία έγινε με σύζυγο ή ενήλικο τέκνο ή άλλο συγγενή 
του υποψηφίου μέχρι και δευτέρου βαθμού που συνοικεί 
με αυτόν. 

7. Μετά τη συνέντευξη η Επιτροπή προβαίνει σε συνο¬ 
λική αξιολόγηση των υποψηφίων ατομικώς και συγκριτι- 
κώς μεταξύ τους και, συνεκτιμώντας και το αποτέλεσμα 
της συνέντευξης, καθορίζει με αιτιολογημένη απόφασή 
της τους προσληπτέους και επαρκή αριθμό αναπληρω¬ 


ματικών, για την περίπτωση που απαιτηθεί τυχόν αναπλή- 
ρωση προσληπτέου. 

8. Το αποτέλεσμα της κρίσεως της Επιτροπής αποτυ- 
πώνεται στους ακόλουθους πίνακες: 

α) Πίνακα προσληπτέων, που περιλαμβάνει αριθμό υπο¬ 
ψηφίων ίσο με τον αριθμό των προς πλήρωση θέσεων. 

β) Πίνακα αναπληρωματικών, που περιλαμβάνει κατά 
σειρά προτεραιότητας αριθμό υποψηφίων επαρκή κατά 
την εκτίμηση της Επιτροπής για την αντιμετώπιση περι¬ 
πτώσεων αναπλήρωσης προσληπτέων. 

γ) Πίνακα υποψηφίων που αποκλείσθηκαν κατά το στά¬ 
διο της προεπιλογής και δεν κλήθηκαν σε συνέντευξη. 

δ) Πίνακα των υποψηφίων που κλήθηκαν σε συνέντευ¬ 
ξη, αλλά δεν επελέγησαν και 

ε) Πίνακα των υποψηφίων που αποκλείσθηκαν για τυπι¬ 
κούς λόγους, στους οποίους περιλαμβάνονται και οι υπο¬ 
ψήφιοι, οι οποίοι, ενώ προσκλήθηκαν, δεν προσήλθαν σε 
συνέντευξη, καθώς και οι υποψήφιοι για τους οποίους ο 
τυπικός λόγος διαπιστώθηκε κατά τη συνέντευξη. 

9. Για την ανάρτηση των πινάκων, την άσκηση κατ’ αυ¬ 
τών ενστάσεων, τον έλεγχο της νομιμότητας των πινάκων, 
την κύρωση των πινάκων προσληπτέων και τη δημοσίευ¬ 
σή τους στην Εφημερίδα της Κυβερνήσεως εφαρμόζο¬ 
νται αναλόγως οι διατάξεις των άρθρων 38 (παράγραφος 
7) και 41 της παρούσας. 

10. Ένσταση κατά των πινάκων επιτρέπεται μόνο για 
λόγους νομιμότητας αυτών και όχι για την ουσιαστική 
εκτίμηση της επιτροπής. 

Άρθρο 43 

Πλήρωση θέσεων επί θητεία 

Η πλήρωση των θέσεων επί θητεία γίνεται σύμφωνα με 
τις διατάξεις του άρθρου 42 της παρούσας. 

ΚΕΦΑΛΑΙΟ ΣΤ 
Τελικές διατάξεις 

Άρθρο 44 
Έννοια όρων 

1. Όπου στην παρούσα απόφαση αναφέρεται ο όρος 
«πλήρωση θέσεων», νοείται και η πρόσληψη προσωπικού 
με σύμβαση εργασίας ιδιωτικού δικαίου αορίστου χρό¬ 
νου, σύμφωνα μετά άρθρα 15-19του . 2190/1994, καθώς 
και η πρόσληψη προσωπικού με σύμβαση εργασίας ιδιω¬ 
τικού δικαίου ορισμένου χρόνου διάρκειας μεγαλύτερης 
του έτους, σύμφωνα με την παρ. 16του άρθρου ΙδτουΝ. 
2190/1994. 

2. Όπου στην παρούσα απόφαση αναφέρεται ο Ν. 2190/ 
1994 ή ο Ν. 2527/1997, νοούνται όπως αυτοί έχουν τρο¬ 
ποποιηθεί ή συμπληρωθεί. 

3. Ως νομαρχία, για την εφαρμογή της παρούσας, νοεί¬ 
ται η περιοχή της νομαρχιακής αυτοδιοίκησης ή του νο¬ 
μαρχιακού διαμερίσματος της ενιαίας νομαρχιακής αυτο¬ 
διοίκησης. Όπου υπάρχει επαρχείο, ως νομαρχία νοείται 
το επαρχείο, για προσλήψεις στην περιοχή του. 

Άρθρο 45 

Υποχρεώσεις υπηρεσιών 

Οι οικείοι υπουργοί, γενικοί γραμματείς, νομάρχες, δή¬ 
μαρχοι, πρόεδροι, διοικητές και λοιπά όργανα διοίκησης 
νομικών προσώπων και προϊστάμενοι γενικώς υπηρεσιών 
του δημοσίου και νομικών προσώπωντου άρθρου Μπαρ. 
1 Ν. 2190/1994 και της παρ. 3του άρθρου 1 του Ν. 2527/ 
1997, υποχρεούνται να επιτρέπουν την απουσία από την 

υπηρεσία τους, όταν απαιτείται, σε όλους τους λειτουρ¬ 
γούς ή υπαλλήλους που ορίζονται για την άσκηση καθη¬ 
κόντων σύμφωνα με την παρούσα απόφαση, να εγκρίνουν 
και διευκολύνουν τις απαιτούμενες μετακινήσεις τους 
εντός ή εκτός έδρας, καθώς και τη διάθεση των αναγκαί¬ 
ων μεταφορικών μέσων και να παρέχουν κάθε αναγκαία 
συνδρομή για την ασφαλή και απρόσκοπτη διεξαγωγή 
των διαγωνισμών και λοιπών διαδικασιών πλήρωσης θέ¬ 
σεων.» 

Ο Πρόεδρος Η Γραμματέας 

Γ. ΒΕΗΣ ΟΥΡ. ΣΠΥΡΟΠΟΥΛΟΥ 


2. Οι αποφάσεις μας α) ΔΙΠΠ/Φ.ΑΣΕΠ 1/23634/ 
21.10.1997 (ΦΕΚ 936/Β/22.10.997) β) ΔΙΠΠ/Φ.ΑΣΕΠ 1/ 
28454/24.12.1997 (ΦΕΚ 1246/Β/31.12.1997) γ) Φ.ΑΣ 1/ 
4415/22.2.2000 (ΦΕΚ 225/Β/28.2.2000) και δ) ΔΙΠΠ/ 
Φ.ΑΣΕΠ 1/12741/11.6.2001 (ΦΕΚ 776/Β/19.6.2001) κα- 
ταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2003 

Ο ΥΠΟΥΡΓΟΣ 

ΚΩΝ/ΝΟΣ ΣΚΑΝΔΑΛΙΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θΙ^Γ - β-ιτΐ3ίΙ: \λ/θ 6 ιτι 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γογπ για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυΐΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιη(ειτΐθί 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

βυΐΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙεΓηεί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































